Рауф Парфи қўлёзма мақолалари: Фитрат ва Чўлпон шеърияти ҳақида - Behzod Fazliddin\nЖамият ва маънавият Ижод ва эътиқод Ижод сабоқлари Иқтибос Моҳият Ўзбек адабиёти Янги ўзбек адабиёти\nИюль 2, 2014 Sayt muallifi\t0 изоҳлар Рауф Парфи\nАбдурауф Фитрат шеърияти ҳақида сўз кетганда шуни айтиш керакки, шоир илк шеъридан бошлаб Турк Дунёсини, Туркистон бирлиги, истиқлол ғоясини илгари сурди, у турк дунёсига миллатпарвар ва ёниқ шоир сифатида танилган эди. Бу ҳақда унга замондош танқидчилардан Абдураҳмон Саъдий шундай ёзади: “Фитрат – ҳозирги ўзбек шеъриятида араб, форс сўзларига йўлни беркитди. Ўзбек шеър тузилишининг ривожланиш йўлларини белгилай бориб, кўпгина ёш шоирларни ўзининг услуби ва тили билан эргаштира олди, атрофига ёш шоирларни тўплаб уларга тил ва услубдан йўл кўрсатмакдадир.”\nАбдурауф Фитрат тўрт шеърий китоб муаллифи. Булар, “Сайҳа”, “Учқун”, “Шеърлар ва достон”, “Менинг туним”. Фитратнинг профессор Ҳамидулло Болтабоев тайёрлаган кўп жидлигининг биринчи жилдига кирган 22 та шеър ҳақида суҳбатлашамиз.\nФитрат шеърияти ночор қолган шоирнинг ўтли нидоларидангина иборат эмас, у Туркистонни оёқ ости қилган келгиндиларга, жаҳолат туфайли товушлари ўчган ватандошларига аччиқ нафратли мурожаатидир. Шеърларнинг шаклий қурилишлари ҳам мавзу эътибори билан ўзига хосдир. Бу шеърият – янгича бўлиб, янгича шуур, янгича дунёқарашнинг янгича тамойилларини ўзида акс эттиради. Янги ўзбек шеърияти бутун дунёни уйғотадиган бир қудратга эга бўлиши керак эди.\n“Бухоро вазири Насрулло Парвоначига очиқ мактуби”да “Ҳар қанча кўз ва қулоғингизни беркитсангиз ҳам, бу қадимий ислом миллатининг фарёди ва муқаддас ватанимизнинг хароблигига ачинмай тура олмайсиз… Миллатимиз ва юртимизни шу ҳолга келтириб қўйдикки, дунёнинг бурчагида энг қийин кунларда ташвиш чекиб яшаётган одамлар ҳам бизнинг аҳволимизга қон йиғламоқдалар.”\nАмирга қарата айтилган сўзлари ҳам асарга илова қилинган, бу баёнотда мана бундай дейилади: “Бугун ё эрта дини исломнинг душманлари биз мусулмон халқни қора кунларга соларлар. Бу жиноятчиларнинг вазифаси аввали дини исломга хусумат бўлиб, яқин замонлар биздан динимизни тарк қилишни талаб қиларлар. Имомизни тўпга, азонимизни қўнғироққа, масжидимизни черковга алмаштирмоқдан бошқа нарса қолмас.”\nФитрат барча диндош биродарларига мурожаат қиларкан “бу таназзул, яъни нимаики бой берилаётган бўлса, мусулмонларнинг унсизлиги ва ҳаракатсизлиги натижаси”, дея билади.\nФитрат ҳаёти ва фаолиятига бағишланган жуда кўб хорижий манбаларда, замондошларининг хотираларида унинг номига “шоир” сифатлаши кўплаб айтилган. Бу Фитратга нисбатан шунчаки шахсий муносабатнинг натижаси бўлмай, балки унинг шоирлик истеъдодига алоҳида ҳурмат билан қараганликларининг боиси ҳамдир.\nФайзулла Хўжа 1911 йили чоп этилган “Сайҳа” (“Нидо”, “Наъра” маъноларини беради) шеърий тўплами ҳақида шундай ёзади: “Ватанпарварлик шеърлари тўплами бўлган “Сайҳа”ни ўқиган кишиларни Бухоро ҳукуматигина эмас, рус ҳукумати ҳам таъқиб қила бошлади, чунки бу шеърларда мустақиллик ғояси биринчи марта жуда ёрқин шаклда ифодалаб берилди”.\nБир тарафдан Туркистонда очлик, қашшоқлик ҳукм суриб турган бир замонда, бир тарафдан рус империяси билан инглиз жаҳонгирлари Туркистонни эгаллаш ҳақида яширин музокаралар олиб бораётган кунларда “туркликнинг қонини қайнатгувчи, иймонини юксалтгувчи қувват берган бир суюнчли сўз туғилди, яъни 27 нўябрнинг кечасинда миллий лайлатулқадримиз бўлган Туркистон Мухторияти эълон қилинди.” Шул қоп-қоронғу дунёнинг узоқ бир еринда ойдин бир юлдуз каби ялқиллаган бу мухториятни олқишларкан, Фитрат маҳкама эшикларидан йиғлаб қайтган, йиртқич жандарманинг тепкиси билан йиқилган, ёндирилган, осилган диндошларимизнинг ҳолатини шундай арз этади: “Эллик йилдан бери эзилдик, таҳқир этилдик, қўлимиз боғланди, тилимиз кесилди, оғзимиз қулфланди, еримиз босилди, таланди, шарафимиз сурилди, номусимиз ғасб қилинди, ҳуқуқларимизга тажовузлар бўлди, инсонлигимиз оёқлар остига олинди – тўзумли турдик, сабр этдик. Кучга таянган ҳар буйруққа бўйинсундик, бутун борлиғимизни қўлдан бердик. Ёлғиз бир фикрни бермадик, яшинтурдик, иймонларимизга ўраб сақладик: Туркистон мухторияти!”\nТаассуфки, миллий лайлатулқадримиз Туркистон мухторияти ўз олдига қўйган оламшумул режаларни бажаришга улгурмай, Колосев бошлиқ “тинчликни барқарор қилувчи кучлар ” томонидан йўқ қилиб ташланди.\n30 асрлик Ўзбек адабиёти, хусусан, ўзбек шеърияти дунёвий ҳодисадир. Бу ҳодисани тадқиқ қиладиган академиялар, институтлар, ассамблеялар, форумлар керак.\nЎзининг иккинчи олтин даврини тугатиб 16 асрдан Туркистон таназзулга юз тутган, хусусан, 19-20 асрга етиб аянчли ҳолатда тўлғонар эди.\nТуркистон ўзининг балогардонини, улуғ фарзандининг туғилишини жуда-жуда истар эди ва Аллоҳ иродаси-ла у Инсон туғилди. Абдурауф Фитрат насаби билан дунёга келди.\nАбдурауф Фитрат – Туркистон руҳининг даҳосидир.\nБукун Абдурауф Фитрат жаҳон фуқаросига, Туркистоннинг оламшумул рамзига айланди.\nАлишер Навоий вафотидан сўнг дунё 500 йилга қариди. Абдулҳамид Чўлпон юзга кирди. Дунё юз ёшга яшарди. Бутун Турк Дунёси ўзининг буюк шоирини шарафламоқда. Унинг сиймосида биз ”Ҳақ йўли, албатта бир ўтилгуси”ни, шоирга ўлим йўқ эканини, Шеърият Ҳуқуқи ғалабасининг гувоҳи бўлдик.\nАбдулҳамид Чўлпон шеърияти бутун 20 аср қадриятларини ўзида мужассам қилди. Уни оламшумул мақомга олиб чиққан омил – шоирнинг чексиз эҳтиросли гуманизмидир. Бу дунёдаги Инсоннинг ҳасратлари, қувончлари Шоир ижодининг ўқ томирига айланди.\nБу фазилатларни ичкин илоҳий самимиятсиз ифода қилиб бўлмайди. Абдулҳамид Чўлпон самимияти – Дунё Инсонига бўлган меҳри, садоқатида ёрқин намоён бўлди.\nИнсон ва Табиатнинг уйғунликдаги инъикоси Абдулҳамид Чўлпон ижодининг шуурли нуқталаридир. Шоир жуда узун шонли-саодатли, қонли- машаққатли йўлни босиб ўтди. Фақат 20 аср одаминигина эмас, унинг ҳофизасидан, кўз ўнгидан минг йиллар важоҳати, талотумлари билан ҳайқириб кечдилар. Энди шоир бўлгуси замонларга қадам қўйди.\nШеърият Аллоҳ одамни ер учун яратгани каби қадимийдир. Ёруғ дунёга келган инсон бор экан, инсон бўлиб туғилган экан – Инсон ҳақлари, инсон ҳуқуқи бордир. Инсон Ҳуқуқи – Шеърият ҳуқуқи. Инсон ва Табиат уйғунлиги абадий, табиат тартиботи ўзгармас, аммо инсон табиати ўзгарувчандир. Мувозанат бузилган жойда жаҳолатнинг қора қуёши ёниб фикр оламини зулматга чулғайди, қонга булғайди. Муборак уйғунлик йўлида жафо чекканларнинг карвонбошилари шоирлардир, эҳтимол. Шеърият чексизликдир – аммо шеъриятнинг осмонига боқиб чексизликнинг ҳам чеки бор, деб ўйлайсиз.\nМиср–Бобил, Хитой–Ҳиндистон, Рум, Эрон, Оврупо, Америка сингари Турон–Туркистон–Турк Дунёси жаҳон илму фани, маданияти, адабиёти ва санъати хазинасига ўзининг муносиб меросини берди ва беражакдир. Улуғ шоир Абдулҳамид Чўлпон ўзбек руҳини куйлади. Зеро, Ўзбек Руҳи ўлмасдир. Ўзбек Руҳи абадийдир. Ўзбек Руҳи – бутун Турк Дунёсининг меросидир.\nЎзбек миллати бу олтин мероснинг эгаси, бу мерос бутун жаҳон учун, бутун инсоният учун Аллоҳ инояти ила гўзал армуғондир. Ўзбек миллати – жаҳон цивилизациясини бир поғона баланд кўтарган буюк миллатдир. Ўзбек бўлиб туғилган, ўзбек деган номни муқаддас билиб тану руҳида асраган инсон нақадар бахтли инсондир.\nАбдулҳамид Чўлпонни титратган, қақшатган зулм эди. Зулм – ўзбекнинг энг сара гулларини юлиб отди. Ҳамзани ўлдириб, бу ўлим баҳонасида, биринчи ўзбек совет шоирининг қотиллари деб минглаб бегуноҳ мусулмонларни қириб ташлади, бутун давлатчилик иқтидорларини ишлатиб қўлга киритган Туркистон автоном жумҳуриятини ер билан яксон қилди, бу янги ўзбек ҳукуматининг аъзоларини қиличдан ўтказди. Масалан, 1917 йилдан 1947 йилгача фақат Русиянинг ўзида сталинизм қурбонларининг сони 67 миллион 533 мингга етди. Зулм шоир юрагида қандай кечгани ёлғиз Аллоҳга аён.\nЗулм – башариятнинг муқаддас бешикларидан бўлмиш улуғ Туркистонга бостириб кирди. Милён-милён гуноҳсиз инсонларимизнинг пок қонларини тўкди, илоҳий масжидларимизга кўппакларини боғлади, мезаналарига қўнғироқлар осди, боғларимизга ”итларга ва сартларга кириш манъ этилади”, деб ёзиб қўйди, жаҳоннинг кўрки бўлган обидаларга бомба ёғдирди, бир кечада минглаб ўзбекларни, эру хотин, болаларни, ҳомиладор аёлларнинг қорнидаги гўдаккача жаҳолат пичоғи билан сўйди, неки ҳалол бўлса борини ҳаром қилди, нажосатга тўлдирди.\nБу ахлоқсиз, маданиятсиз оломон, шайтанат бандалари менинг улуғ халқимни – ўзбек туркларини ҳар хил лақаблар, тамғалар, ёрлиқлар ёпиштириб келди. Лекин ўзбек туркларининг илоҳий Руҳини, қутлуғ тилини суғуриб ололмади. Шоирнинг ичидан нелар кечди экан у қаро кунлар.\nЗулм бир миллатни бир миллат билан хундор душман қилишга эришди. Зулм учун инсон инсонга дўст-биродар эмас, ўч олишга доим шай турган жаллод бўлиши керак эди. Эришди. Шоир солномачи эмас, у юзлаб бадиий қиёфалар яратолди.\nОна-сайёрамиз шеърият каби поёнсиз, инсониятнинг дарду қувончи Абдулҳамид Чўлпоннинг дарду қувончи бўлди. Шоир ўз Ватанига фарзанд ўлароқ ўз халқининг инон-ишончи, шодлиги, уқубатларини ўзида, сўзида ифода қилди, дунёвий аламкашлик уни жаҳон фуқаросига айлантирди.\nАбдулҳамид Чўлпон зулмга қарши, сталинизмга қарши, манқуртликка қарши озодлик учун, Шеърият Ҳуқуқи учун курашаётганларнинг сардорларидан биридир. Халқ шундай шоирини кўп замонлардан буён кутган эди. У келди ва кураш майдонига чиқди. Ҳақ ва Ҳақиқат йўлида қурбон бўлди. Бу ёруғ дунёда у ёлғиз эмас эди, унинг тенгдошлари, маслакдошлари, ўликдошлари жуда кўп эди бу эски шайтанатда. Улар юзлаб шоирлар милён-милён халқларнинг фарёдига айланган зулмга қарши Инсон Ҳақлари учун Шеърият Ҳуқуқи учун ўртага чиққан Муқаддас Шеърият лашкари эди.\nАбдулҳамид Чўлпон 20 аср жаҳон шеърияти саройига мана шундай кириб келди ва бу салтанатда муносиб ўрнига ноил бўлди.\n← Махсус лойиҳа: Ижод сабоқлари. Эрнест Ҳемингуэй. Ёшлар билан суҳбат & Таржимонга мактубдан\nРаҳимжон Раҳмат. Шоирлигимдан ийманаман →\nФевраль 23, 2020 Sayt muallifi 0\nАбдулла Қаҳҳор: Қалб бўлмаган ерда санъат йўқ!\nИюнь 15, 2020 Sayt muallifi 0\nТоза бир сўз\nФевраль 18, 2020 Sayt muallifi 0


Нижний Тагилда 19 ёшли самбочи ногирон ўқитувчини ўлдириб қўйди\n18:31 / 01.04.2016\nНижний Тагилда 23 ёшли тарих ўқитувчиси Вячеслав Пушкин самбо билан шуғулланувчи 19 яшар ўсмир Илья Б. етказган тан жароҳати туфайли ҳаётдан кўз юмди. Бу ҳақда маҳаллий янгиликлар агентлиги «Между строк» хабар қилмоқда.\nХабарларга қараганда, воқеа шу йилнинг 20 февралида юз берган. Ўсмирнинг ўқитувчига жиддий тан жароҳати етказишига рашк сабаб бўлган. Илья ўзи ёқтириб юрган тиббиёт коллежининг талаба қизига тарих мураббийининг кўз олайтираётганидан хабар топгач, орани очиқ қилиш учун ўқитувчини мактаб фойесига таклиф этади.\nИкки ошиқ ўртасида кечган мулоқот чоғида юз берган жанжалда самбочи мактаб устозининг бошига уради. Шундан сўнг, Вячеслав Пушкин бетон полга йиқилган ва шифохонага ётқизилган. Бир ойдан кўпроқ шифохонада ётган педагог, 28 март куни олинган тан жароҳати сабабли ҳаёт билан видолашди.\nАйни пайтда, «Соғлиққа қассдан оғир зиён етказиш» банди бўйича жиноий иш қўзғатилган, гумондорга нисбатан ҳозирча бирон чора кўрилмаган.


Иситиш мавсуми бошланганидан бехабар мактаблар - zarnews.uz\nИситиш мавсуми бошланганидан бехабар мактаблар\nВилоят ҳокими фармойишига кўра, иситиш мавсуми 26 октябрдан бошланди. Хўш, бу борада умумий ўрта таълим мактабларида қандай ишлар амалга оширилаяпти? Куз-қиш мавсумига тайёргарликнинг аҳволи талаб даражасидами? Шу каби саволларга жавоб излаб, Каттақўрғон шаҳридаги айрим халқ таълими муассасаларида бўлдик.\nШаҳарда 18 та умумий ўрта таълим мактаби бўлиб, уларда 16457 нафар ўқувчи таҳсил олади. Шаҳар мактабларининг ҳаммаси замонавий иситиш тизими билан таъминланган. Масалан, замонавий иситиш тизимига эга 16-умумий ўрта таълим мактабида 1385 нафар ўқувчи таълим олади. Мактаб биносида 16 та қозонхона мавжуд бўлиб, куз-қиш мавсумига тайёр. Аммо иситиш мавсумига ўтилганидан мактаб директори Матлуба Бозорованинг хабари йўқ.\n- Биз ҳар йили 15 ноябрдан иситиш мавсумига ўтамиз. Ҳали бунга эрта. Ҳокимият бу борада бизга топшириқ бергани йўқ, - деди директор.\nШундай катта мактабга икки-уч кундан буён тоза ичимлик суви келмаётган экан. Директор бу ҳақда тегишли ташкилотларга мурожаат қилгани, улар мактабда нега сув йўқлигини ўрганаётганини айтди.\n722 нафар ўқувчи таҳсил олаётган 5-умумий ўрта таълим мактаби жорий йил шаҳар ҳокимлиги томонидан 300 миллион сўм ажратилиб, капитал таъмирланди. Куз-қиш мавсумига тайёр ҳолга келтирилган ушбу мактаб раҳбари ҳам иситиш мавсумига ўтилганидан бехабар.\n17-ИДУМ жорий йилда замонавий иситиш тизимига эга бўлган.\n- Шаҳар ҳокимлиги ва ҳомийлар томонидан синфхоналарга замонавий иситиш тизими ўрнатилди. Ҳатто, спорт залларимизга ҳам иситиш мосламалари қўйилди, - деди директор Дилфуза Рустамова.\nТаълим муассасасида спорт залидан ташқари, гимнастика ва бокс заллари ҳам мавжуд. Болалар спортига бўлган эътибор ва яратилган шарт-шароит мақтовга арзийди.\nШаҳардаги 5-умумий ўрта таълим мактаби ва 17-ИДУМда ичимлик суви соатбай эрталаб ва кечқурун берилар экан.\n1340 нафар ўқувчи ўқийдиган 3-умумий ўрта таълим мактаби жорий йилда “Обод маҳалла” дастури асосида тўлиқ таъмирдан чиққан. Таъмирлаш ишларига 2 миллиард 48 миллион сўм маблағ ажратилган. Яна 200 миллион сўм қўшимча маблағ берилган. Ҳозирда спорт зал ва ошхонада охирги таъмирлаш ишлари кетяпти.\nМактаб биносининг асосий жойларига кузатув камералари ўрнатилган. Замонавий жиҳозланган, шинам ушбу таълим муассасасига ичимлик суви ташиб келтирилади. Ҳамма шарт-шароитга эга мактабда ичимлик суви мавжуд эмас. Шаҳар мактабларида ичимлик суви муаммо бўлса, олис қишлоқларда ҳолат қандай экан?\nКузатишлардан шундай хулосага келдик, Каттақўрғон шаҳридаги умумий ўрта таълим мактаблари ҳали иситиш мавсумига ўтмаган. Бу ҳолни юқорида келтирилган мактаб директорлари шаҳар ҳокимлигидан ҳеч қандай буйруқ олмагани билан изоҳлашди. Вилоят ҳокимининг фармойиши Каттақўрғон шаҳар ҳокимлигига қачон етиб боради?\nТеглар: мактаблар иситиш мавсуми


19 май 2022, Тошкент вақти: 00:36\nТез тиббий ёрдам.\n24 май куни Самарқанд вилояти Қўшработ туманида 49 яшар аëл “Тез ëрдам” врачи қилган муолажа ортиданоқ вафот этди.\nГувоҳларга кўра¸ яқинлари врачни нотўғри укол беришда айблаб¸ уни қаттиқ калтаклаган.\nҚўшработ Тиббиëт бирлашмаси раҳбари Жўш маҳалла фуқаролар йиғинида шундай воқеа содир бўлганини тасдиқлади.\nТез тиббий ëрдам кўрсатишга келган врачнинг калтакланганини қоралаган мулозим ўлимга нима сабаб бўлгани тиббий экспертиза хулосаси орқали аниқланиши ва шундан сўнггина қонуний чора қўлланиши лозимлигини таъкидлади.\nФожиа ëки сурункали хасталикнинг мантиқий якуни?\nСамарқанд вилояти Қўшработ тумани Жўш қишлоғида яшовчи Лола Душанова¸ 24 май куни кечқурунги соат 10 ларда ўзини ëмон ҳис қилган ва яқинлари “Тез ëрдам” чақирган.\nГувоҳларнинг Озодликка айтишича¸ кўп ўтмай “Тез ëрдам”нинг Жўш МФЙдаги филиалининг болалар врачи беморни кўришга етиб келган ва биринчи тиббий ëрдам кўрсатган.\n“Қандай укол қилганини билмаймиз¸ аммо касалга ëқмади ва реакция берди – укол олиши билан ўлиб қолди. Шундан кейин марҳуманинг ўғиллари врачни калтаклаб ташлади. Ўликни бугун соат 2 ларда чиқаришди”¸ - деди воқеа тафсилотларидан хабардор жўшликлардан бири.\nСамарқанд вилояти Қўшработ тумани Жўш МФЙ маркази\nЖўш МФЙ раиси Озодлик билан телефон суҳбатида бундай воқеадан хабари йўқлигини иддао қилди. Маҳалла фаолларидан бири эса¸ шундай “фожиа” юз берганини тасдиқлади.\n“Лола Душанова¸ адашмасам 1972 йилда туғилган¸ ҳали ëш аëл эди. Тўртта боласи¸ бир қиз¸ уч ўғли бор эди. Битта ўғли Америкага кетган¸ оиласи тинч¸ ўзига тўқ эди”¸ - деди ўлим тафсилотларидан бехабарлигини таъкидлаган маҳалла фаоли.\nҚўшработ туман Тиббиëт бирлашмаси раҳбари Улуғбек Шамсиев ўлим ҳодисасини ҳам¸ “Тез ëрдам” врачининг марҳума яқинлари томонидан калтакланганини ҳам тасдиқлади.\n“Аëл кучли оғриқдан шикоят қилган. Врачнинг тахминича¸ миокард инфаркт (ўткир юрак ишемик касаллиги - юрак тож томирлари орқали қон юрак мушакларига оқиб келиши тўхтаб қолиши мумкин) бўлган. Врач нитроглицерин ва аналгин-димедрол укол қилган. Бемор чиндан ҳам тезликда вафот этган. Тахминга кўра¸ унда сурункали юрак-қон томирлари касали бўлган"¸ деди туман тиббиëтчилари раҳбари.\nШифокорларга қарши зўравонлик\nҚўшработ туман Тиббиëт бирлашмаси раҳбари хизмат вазифасини бажараëтган тиббиëт ходимларининг ўлим билан якунланган ҳолатларда калтакланиши кўпайиб бораëтганидан хавотир билдирди.\n“Бирорта ИИБ ходими хизмат вазифасини бажараëтган пайтда калтакланса¸ бу ишни қилганлар дарров жазосини олади. Аммо врачларни уриш нормага айланиб боряпти. Бундай вазиятларда кучли ҳиссиëтга берилиш бўлади¸ лекин ўлим сабабини аниқламай туриб¸ врачни самосуд қилиш қонунга зид. Мен врачимни оқламоқчи эмасман. Марҳума жасади экспертиза қилинсин¸ ўлим сабаби аниқ бўлсин¸ ана ундан кейин ўлим врачнинг нотўғри муолажаси туфайли содир бўлган бўлса¸ тегишли жазосини олсин. Лекин ҳозирча бундай хулоса йўқку! Балки аëл кучли заҳарланишдан вафот этгандир¸ балки узоқ ва сурункали касали бўлгандиру¸ энг охирги дақиқада врач чақиришгандир. Бу ҳақда бирор асосли маълумот йўқ жойда¸ врачни айбдор қилишга қаршиман”¸- деди Улуғбек Шамсиев.\nОзодлик гаплашган қўшработлик врачлардан бири ҳам ўлим сабаби аниқланмай туриб¸ тиббиëт ходимини айблаш ва "самосуд" қилиш ўзбекистонликлар орасида урфга кирганидан хавотир билдирди.\n“Агар ўлим баҳсли бўлса¸ буни фақат экспертиза йўли билан аниқлаш мумкин. Ўлимнинг нотўғри уколдан ëки сурункали касаллик оқибатида бўлганини фақат жасаднинг ўзи айтади. Агар яқинларида шубҳа бўлса¸ жасадни ëриб¸ экспертиза қилиш керак. Прокуратура ўрганиши керак. Лекин билишимча¸ бундай қилишмади - марҳумани бугун соат 2 да чиқаришди”.\nҲозирча туман прокуратурасининг ўлим ҳолати бўйича суриштирув бошлагани ҳақида Озодликда расмий маълумот йўқ.\nВазирлик ҳам хавотирда...\n2019 йил сентябрида Андижон вилояти Асака туманида “Тез тиббий ëрдам” фельдшерининг оғир жароҳат олган бемор яқинларидан бири томонидан калтаклангани ортидан Соғлиқни сақлаш вазирлиги ҳам бундай ҳолатлар кўпайиб бораëтганидан ташвиш билдирган эди.\n“Охирги пайтларда тиббиёт ходимларига нисбатан тажовуз қилиш, шифокорларнинг соғлигига зиён етказиш, таҳқирлаш ҳолатлари тез-тез учраб тургани барчамизни ташвишга солмоқда. Шифокор ҳеч қачон, ҳеч кимга ёмонликни раво кўрмайди, аксинча, ҳузурига шифо истаб келган ҳар бир беморга бор куч-салоҳияти, билимини ишга солиб беғараз кўмак беради. Тиббиёт ходимларининг ширин сўзи, дори-дармони ва меҳрли қўли билан қанчадан-қанча беморлар оғир дарддан халос бўлаётгани ҳаммамизга кундек равшан. Ана шундай фидойи, ўзгалар саломатлиги учун ўз ҳаловатидан кечиб, меҳнат қилаётган оқ халат соҳибларини таҳқирлаш, ноҳақ калтаклаш ақлга сиғадими?”, - дейилган эди Соғлиқни сақлаш вазирлиги баëнотида.\nАйни пайтда соғлиқни сақлаш¸ хусусан¸ тез тиббий ёрдам кўрсатиш хизмати ходимларининг малакасизлиги¸ тизимдаги коррупция ва таъмагирлик ўзбекистонликларнинг жиддий эътирозига сабаб бўлиб келмоқда.\nПрезидент Мирзиëевнинг тизимни жиддий ислоҳ қилиш¸ хорижга чиқиб кетган малакали врачларни Ўзбекистонга қайтариш¸ порахўрлик ва таъмагирликни тугатиш ҳақидаги ваъдаларига қарамай¸ соғлиқни сақлаш тизимида кейинги тўрт йил ичида жиддий ўзгаришлар кузатилмади.\nКузатувчилар фикрича¸ тиббиëт ходимларини тайëрлаш ва уларни ишга тайинлашдаги тизимли муаммолар кейинги йилларда аксинча¸ янада кучайган. Бунда тиббиёт соҳасидаги таълим билан боғлиқ муаммоларнинг ҳам ҳиссаси борлиги айтилади.\n25 май куни davletovuz Телеграм-канали тиббиёт фанлари доктори, профессор Зарифбой Ибодуллаевнинг қуйидаги фикрларини эълон қилди:\n“Суперконтракт деган бало тиббий таълимнинг оёғига ҳақиқий тушов бўлди. Суперконтрактга 250 млн сўм тўлаб кирадиганларнинг 90 фоизи – илмсиз талабалар. Оддий анатомияни билишмайди. Фурсатдан фойдаланиб, Соғлиқни сақлаш вазирлиги, Олий таълим вазирлигига таклиф киритмоқчиман: суперконтрактдан воз кечиш ёки уларга бир марта имконият бериб, ундан фойдалана олишмаса, ҳайдаб юбориш керак”¸ - деб айтган Ўзбекистон соғлиқни сақлаш тизимидаги мутахассислар савиясининг тушиб бораëтганидан бонг урган профессор.


Бу ерда қандайдир фитна бордай…\n“Бирлик халқ ҳаракати” партиясининг Уйчи тумани бўлими раиси Олимжон Юнусов вилоят ҳуқуқ-тартибот органлари ва баъзи мамлакатларнинг Ўзбекистондаги элчихоналарини туман ҳуқуқ-тартибот органлари томонидан ўзига нисбатан фитна уюштирилаётганидан огоҳлантирди.\nО.Юнусовнинг сўзларига қараганда, 1 май куни Ёркатай қишлоғи участка инспектори, милиция капитани Жалолиддин Болтабоев таклифи билан у ва дўстлари овқатлангани борган. Қайтаётганда капитан туман ички ишларига бир зум кириб чиққан. Шундан кейин кутилмаганда улар олдига бир аёл келган ва гўёки эски танишдек фақат “Бирлик” аъзоси билан қандайдир ресторандаги ўтиришлар ҳақида гапира бошлаган. Бирликчи бу ўзига фитна эканини сезиб, уйига кетиш пайига тушган.\n“Уйимга етиб бормасимдан милиция ходимлари йўлимни тўсди. Улар нотаниш аёл гўёки мен уни урганимни таъкидлаётгани, шунинг учун бу ҳолат ўрганилаётганини айтди. Шу билан эрталабгача ички ишлар бўлимида ушлаб турилдим”, - деди О.Юнусов.\nО.Юнусов устидан ички ишлар бўлимига шикоят қилган ўша нотаниш аёл Мамлакат Мамадалиевадир. У айни пайтда шифохонада ётибди.\nМ.Мамадалиева О.Юнусов ўзини ургани натижасида мияси чайқалганини айтмоқда.\nУнинг таъкидлашича, О.Юнусовни илгаридан таниган. Ўша учрашувда иккови жанжаллашиб қолган. О.Юнусов уни қўлидан ушлаб силтаган пайтда боши билан машинага урилган.\nШифокорлар М.Мамадалиевага енгил тан жароҳати ташхиси қўйган. Лекин у шу ташхис билан беш кундан буён шифохонада ётибди. Шифокорлар касаллик бўйича хулоса тайёрлангач, унга уйига жавоб берилишини маълум қилди.\nО.Юнусов М.Мамадалиева билан бўлган воқеани ўша пайтда улар ёнида бўлганлар, жумладан, капитан Ж.Болтабоев ҳам кўрганини билдирди.\nАммо милиция ходими “Озодлик” мухбири билан суҳбатда бу икки шахс ўртасида нима воқеа бўлганини кўрмаганини таъкидлади.\nО.Юнусов тумандаги 10-ўрта мактабда тарих фанидан дарс беради. Мактаб ўқитувчилари ўз ҳамкасбини фақат яхши жиҳатдан билишини, унга нисбатан бўлаётган ишлар эса фитна экани яққол кўриниб турганини айтди.


ЗАРАФШОН СУВИ » Жиззах ҳақиқати газетаси расмий сайти\nЖиззах ҳақиқати газетаси » Иқтисодиёт » ЗАРАФШОН СУВИ\nИчимлик суви таъминотидаги энг оғир вазият Жиззах вилоятининг қатор аҳоли пунктларида юзага келган. Вилоят аҳоли пунктларининг ярмидан кўпи марказлаштирилган сув таъминоти билан таъминланмаган. Сув олиш иншоотларининг аксарияти ўтган асрнинг 70 — 80 йилларида қурилган ҳамда жуда эскириб кетганлиги оқибатида уларнинг қуввати 3 баробардан кўпга қисқарган.\nЗарарсизлантирувчи ускуналарнинг мавжуд эмаслиги натижасида кимёвий ва бактериологик кўрсаткичлар бўйича ичимлик суви юқори даражада ифлосланиши кузатилмоқда, бу эса мазкур ҳудудда эпидемиология вазиятига салбий таъсир кўрсатиб келаяпти, айниқса Жиззах вилоятининг Бахмал, Ғаллаорол, Шароф Рашидов, Пахтакор, Дўстлик, Мирзачўл туманлари ва Жиззах шаҳрида аҳоли ўртасида ўткир ичак касалликлари ортиб боришига сабаб бўлаяпти.\n(Ўзбекистон Республикаси Президентининг2018 йил, 4 майдаги “Жиззах вилояти аҳолисини сифатли ичимлик суви билан таъминлашни яхшилаш чора-тадбирлари тўғрисида”ги Қароридан).\nМутахассисларнинг таъкидлашларича, инсон танасининг 70 фоизи сувдан иборат. Бу ҳол сувнинг инсон организми учун ҳаётий омил эканлигин и кўрсатади. Одамзод ҳеч нарса истеъмол қилмасданикки ой яшаши мумкин. Бироқ, ҳар қандай киши сувсиз бир ҳафта ҳам ҳаёт кечиролмайди.\nИчимлик суви тақчиллигисезилаётган вилоятимиздабу борадаечимини кутаётган муаммолар талайгина. Биринчидан аҳолига тоза ичимлик сувини етказиб беришда жиддий муаммолар бўлса, иккинчидан етказиб берилаётган оби-ҳаётдан хўжасизларча фойдаланилаётганлиги ҳам бор ҳақиқат.\nБугунги кундавилоят “Сувокова” давлат унитар корхонаси бор имкониятларни ишга солиш эвазига йилнинг ўтган даврида аҳолига16 миллион метр кубдан зиёдроқичимлик суви етказиб берди.Келтирилган рақамнинг ўзи ҳам аҳолининг оби-ҳаётгабўлган талабни нақадар юқорилигини кўрсатиб турибди.\nШунга қарамасдан, истеъмолчилар ичимлик сувидан кўр-кўрона, хўжасизларча фойдаланаётганлиги ташвишланарлидир.\nВилоятнинг бир қатор аҳоли пунктларидаичимлик суви таъминотида энг оғир вазиятюзага келган.Бунинг устига вилоятимиздаги 519 қишлоқларнинг ярмидан кўпимарказлаштирилган сув таъминотига эга эмас.\nВилоятдаги сув олиш иншоотларининг аксарияти жуда эскирган.Ана шунинг натижасида мавжуд иншоотлар аҳолига етарли даражада ичимлик суви етказиб бера олмаяпти. Бу ҳол аҳолининг 28 фоизини ҳамон қудуқ ва булоқ сувларидан фойдаланишга мажбур қилмоқда.\nАйни пайтдаБахмал, Ғаллаорол, Шароф Рашидов, Пахтакор, Дўстлик, Мирзачўл туманлари аҳолисининг 46 фоизи истеъмол қилаётганичимлик суви давлат стандартларига мос бўлмаган, ичишга яроқсиз бўлган ер усти сув манбаларидан фойдаланади. Ичимлик сувининг умумий қаттиқлиги давлат стандарти бўйича 7 мгэкв/литердан ошмаслиги керак. Бироқ, бу ҳол Ғаллаорол, Пахтакор, Дўстлик туманларида 10, Жиззах шаҳрида 10,2, Ш.Рашидов ва Мирзачўл туманларида эса 13 мг-экв/литерни ташкил этаяпти.\nЮзага келган муаммоларнинг ҳаммаси шугина эмас. Ҳозирги кунда65 та қишлоқлардаги 43 та алоҳида ичимлик сувиқудуқларининг 25 тасисув дебити йўқлиги туфайли ишламайди. Мутахассисларнинг таҳлилларига кўра2017 йилда умумий олинган ичимлик суви суткасига 12,1 минг куб метрни ташкил этди. Бу ҳол 2000 йилдагига нисбатан 68,8 фоизга камайиб кетганлигиникўрсатади.Жиззах шаҳри ва 65 та қишлоқлардаги 1850,4километрли ичимлик суви тармоқларининг 1182,9 километри, ёки бошқача қилибайтганда64 фоизи реконструкцияга муҳтож.\nЛойиҳа ва ечим\nПрезидентимизнинг 2018 йилнинг 4 майидаги “Жиззах вилояти аҳолисини сифатли ичимлик суви билан таъминлашни яхшилаш чора-тадбирлари тўғрисида”гиқарориюзага келган муаммони ҳал этишнинг муҳим омили бўлди.\nБу вилоятдаги ижтимоий соҳани ислоҳ қилиш ва аҳолининг яшаш шароитларини яхшилаш борасида амалга оширилаётган тизимли тадбирлар кўламини кенгайтириш имконини берди.Айни дамларда соҳада олиб борилаётган тадбирлар қишлоқ жойларида истиқомат қилаётган аҳолини сифатли ичимлик суви билан таъминлашнинг янгича тизимини вужудга келтираётир.\n—Президентимиз қарорига асосан қиймати 470 миллиард сўмлик лойиҳа амалга оширилаётир,—дейди“Сув таъминоти ва оқава сув объектлари қурилиши бўйича инженеринг компанияси” давлат унитар корхонаси Жиззах вилоят ҳудудий бошқармаси бошлиғиМирахмад Қоратоев.—Ушбу лойиҳага асосан умумий узунлиги 183 километр бўлган сув тармоғи, сув кўтариш ва тозалаш иншооти, 100 минг метр куб сиғимли сув сақлаш иншооти қурилиши амалга оширилиши режалаштирилган.\n«Зарафшон дарёси сувидан фойдаланиш ҳисобига Жиззах вилоятининг ичимлик суви таъминоти тизимини яхшилаш» лойиҳасини амалга оширилиши ҳисобига Бахмал, Ғаллаорол, Ш.Рашидов, Пахтакор, Дўстлик, Мирзачўл туманлари ҳамдаЖиззах шаҳрида яшовчи 860,7 минг нафардан зиёд аҳолининг ичимлик суви таъминоти тубдан яхшиланиши кўзда тутилган. Айни пайтда қурилиш майдонларида иш қизғин бормоқда. Ушбу лойиҳани амалга оширишга 60 дан зиёд машина ва механизмлар жалб этилган. Қурилиш объектида фаолият кўрсатаётган 162 нафар малакали мутахассислар ва ишчиларнинг унумли меҳнат қилишлари учун барча қулайликлар яратилган. Олиб борилган изчил тадбирлар натижасида ҳозиргача мазкур гигант иншоотда 78 миллиард сўмлик қурилиш-монтаж ишлари бажарилди.\n—«Зарафшон дарёси сувидан фойдаланиш ҳисобига Жиззах вилоятининг ичимлик суви таъминоти тизимини яхшилаш» лойиҳасиниасримизнинг энг долзарбқурилишларидан бири дейиш мумкин,—дейди вилоят “Сувоқава” унитар корхонаси матбуот маркази раҳбари, Ўзбекистон Республикаси коммунал хизмат кўрсатиш аълочиси Парда Шукуров.—Ушбу лойиҳанинг амалга оширилиши натижасида аҳолининг марказлашган ичимлик суви таъминоти қамрови Жиззах шаҳрида 95,2 фоизга, лойиҳа доирасидаги 65 та қишлоқларда эса29,2 фоизга етказилади.\n“ЗАРАФШОН” ДАРЁСИ СУВИ 102 МЕТРГА КЎТАРИЛАДИ\nШу кунларда «Зарафшон дарёси сувидан фойдаланиш ҳисобига Жиззах вилоятининг ичимлик суви таъминоти тизимини яхшилаш» лойиҳаси доирасидаги ишлар қизғин паллага кирди. Лойиҳага кўра Зарафшон дарёсининг суви қудратли насослар ёрдамида 102 метр баландликка кўтарилиб, махсус ҳовузларга ташланади.\nМазкур объектдаги ўта муҳим қурилиш-монтаж ишлари«Ўзбекистон темир йўллари» акциядорлик жамиятининг махсус қурилиш ташкилоти томонидан амалга оширилаётир.\n“Сув таъминоти ва оқава сув объектлари қурилиши бўйича инженеринг компанияси” давлат унитар корхонаси Жиззах вилоят ҳудудий бошқармаси бошлиғиМирахмад Қоратоевнинг таъкидлашича лойиҳадаги ҳар бир иншоотнинг қурилиш даври, фойдаланишга топшириш муддатининг аниқ режа жадваллари ишлаб чиқилган. Унга кўра2018 йилдасув олиш иншооти, сув тозалаш станцияси, сув олиш иншоотидансув тозалаш иншоотигачабўлган узунлиги 16 километрли сув қувурлари ва тозалаш иншоотларидан узунлиги 20 километр бўлган магистрал сув қувуриқурилди.\nШуни таъкидлаш жоизки, ётқизилаётган магистрал сув қувурлари Олмалиқдаги “Мега мебико” масъулияти чекланган жамияти қошидаги корхонада махсус буюртмага асосан ишлаб чиқарилди. Мазкур қувурлар юқори босимга бардошли бўлиб, кафолатли фойдаланиш муддати 100 йилни ташкил этади. Ҳозиргача лойиҳа талабларига асосан диаметри 1200, 1000, 800 миллиметрли шиша толали пластик қувурлардан узунлиги 39,4 километр бўлгансув магистрали ётқизилди.\n—Асримизнинг муҳим иншооти қуришида фаолият кўрсатаётганлигимдан фахрланаман,—дейди “Мега мебико” масъулияти чекланган жамияти экскаватор машинисти Зокир Холиқов. —Ҳар биримиз нечоғли муҳим иншоотдан меҳнат қилаётганлигимизни яхши биламиз. Амалга ошираётган ишимиз траншея қазишми, қувур ётқизиш бўладими уни белгиланган муддатда, талаб этиладиган технология асосида сифатли бажараяпмиз. Чунки, бу тармоқдан ўта юқори—15 атмосфера босими остида сув оқади. Шунинг ўзи ҳам зиммамизга катта масъулият юклайди.\nАна шундай илиқ сўзларнибу ерда меҳнат қилаётган экскаватор машинисти Комил Нормамедовдан, монтаж усталари Усмон Йўлдошев, Иван Галин, Максим Исаев, Нарзулла Сафаровлардан ҳам эшитдик.\nУЗУНБУЛОҚДАГИ УЛКАН ИНШООТ\nУзунбулоқ қишлоғи Жиззах шаҳриданчамаси 90 километрлар узоқликда, Туркистон тоғи этакларидаги Учқиз чўққиси пойида жойлашган. Шу кунлардақишлоқнинг кун ботар томони катта қурилиш майдонига айланган.\nБу ерда бир кеча кундузда 100 минг куб метр сув тозалаш қувватига эга бўлган “Узунбулоқ” иншооти қурилиши жадал суръатлар билан бораяпти. Қурувчиларнинг қўли қўлига тегмайди. Асосий ишлар машина ва механизмлар ёрдамида амалга оширилаётир.\nЎта муҳим иншоот “Оби-ҳаёт инжиниринг” масъулияти чекланган жамиятининг Хоразм филиали қурувчилари томонидан бунёд этилаяпти.Бу ерда меҳнат қилаётган 70 нафар қурувчиларнинг барчаси зиммаларига юклатилган вазифани сидқидилдан уддалашга интилаяпти. Хушнуд Алламов, Зафар Муродов, Бахром Қўчқоров сингари қурувчиларнинг ғайрати билан белгиланган режа топшириқлар ортиғи билан бажарилаётир.\n–Ичимлик суви таъминотидаги муаммолар энг оғриқли масалалардан бири эди, – дейди халқ депутатлари вилоят Кенгаши депутати, Ўзбекистон Қаҳрамони Анорбой Эшматов. –Муаммо Президентимизниг қарори туфайли ечим топди. Ичимлик сувииншоотларини барпо этиш бўйича инвестиция лойиҳаларининг амалга оширилиши одамларнинг турмушини яхшилайди. Атроф-муҳит тозалигини сақлашда ҳам ғоят муҳим. Бундан ташқари, ижтимоий, иқтисодий соҳалардаги кўплаб масалаларга ечим топади.\nШуни таъкидлаш жоизки, ушбу лойиҳа доирасида вилоятдаги 13 та сув тақсимлаш иншооти, 65 та қишлоқнинг 52 километр узунликдаги ичимлик суви тармоқлари реконструкция қилинади. Ушбу лойиҳанинг амалга оширилиши билан вилоятимиз аҳолисининг асосий қисми ёки 60 фоиздан ортиғи барқарор тоза ичимлик суви билан таъминланади. Бу билан лойиҳа ҳудудида марказлаштирилган ичимлик суви таъминоти ва санитария-эпидемиологик ҳолатни яхшилашга эришилади.\nМАҲАЛЛА– МУАММОЛАР ГИРДОБИДА


Тошкент ирригация ва қишлоқ хўжалигини механизациялаш муҳандислари институтида Ўзбекистон халқ шоири Абдулла Ориповнинг 80 йиллигига бағишланган тадбирлар бўлиб ўтди.\nАбдулла Орипов номидаги Ёшлар боғи очилди. Боғнинг очилиш маросимида Ўзбекистон Республикаси Вазирлар Маҳкамасининг Давлат тилини ривожлантириш департаменти, Олий ва ўрта махсус таълим вазирлиги, Республика Маънавият ва маърифат маркази масъул ходимлари, ёзувчи-шоирлар, институт раҳбарияти, шоирнинг яқин қариндошлари ва талаба-ёшлар иштирок этди. Боғ талабалар учун дам олиш ва мутолаа масканига айланиши кўзда тутилган. Унда замонавий ўриндиқлар ўрнатилган. Манзарали дарахтлар ва гуллар экилган.\nИнститутда Абдулла Орипов номидаги музей ташкил этилди, унда шоир ҳаёти ва ижодига оид нодир экспонатлар сақланади. Шоирнинг бюсти, дипломлари, орден ва медаллари,шоирнинг либослари, Биринчи Президентимиз Ислом Каримов томонидан тақдим этилган тўн, Ўзбекистон Республикаси мадҳияси ёзилган ҳарф терувчи мослама, шоир ручкаси, қўлёзмалари ва оилавий суратлари музейнинг қимматли анжомлари ҳисобланади.\nИнститут маданият саройида ўтказилган адабий кечада институт ректори Ўктам Умурзоқов, Ўзбекистон Ёзувчилар уюшмаси раиси Сирожиддин Саййид,Ўзбекистонда хизмат кўрсатган маданият ходими Шарифа Салимова, филология фанлари доктори, профессор Нурбой Жабборов сўзга чиқиб, шоир сийрати ва феноменига дахлдор мулоҳазаларини билдирди. Абдулла Ориповнинг ўзбек шеъриятида тутган ўрни ҳақида гапирди. Улуғ шоир билан боғлиқ самимий хотиралар ёдга олинди. Абдулла Ориповнинг рафиқаси Ҳанифа Мустафоева умр йўлдоши хотирасига атаб ёзган шеърини ўқиб берди.\n– Абдулла Орипов ўзбек шеъриятининг ёрқин намоёндаси ҳисобланади, – дейди институт ректори Ўктам Умурзоқов.\n–Жамоамиз билан Абдулла Ориповдек даҳо шоирнинг ижодини кенг ўрганиш, унинг ўлмас ижодини янада кенгроқ тарғиб қилишга ўз ҳиссамизни қўшаётганимиздан мамнунмиз. Шоир номидаги барпо этилган боғда адабий кечалар, мушоиралар ўтказиш режалаштирилган. Музейнинг ташкил этилишида таниқли санъатшунослар тавсияларидан фойдаланилди. Бу даргоҳ янада бойиб, кенгайиб боради. Институтимиз таклифи билан суратга олинган ҳужжатли фильм ҳам яқин кунларда телеэкран орқали намойиш этилади. Адабиётга, бадиий ижодга қизиқувчи талабаларимизни қўллаб-қувватлаш мақсадида Абдулла Орипов номидаги стипендия ва кўкрак нишонини таъсис этдик.\nМуқимий номидаги Ўзбекистон давлат мусиқали театри актёрлари, таниқли ҳофизлар томонидан Абдулла Орипов ёзган шеърлар асосидаги қўшиқлар янгради.\nИнститут фаол ижодкор ёшларининг чиқишлари адабий кечага янада файз киритди. Абдулла Орипов қаламига мансуб «Соҳибқирон» драмасидан парча намойиш этилди. Институт талабалари ўртасида Абдулла Орипов ижодига бағишлаб ўтказилган шеърлар, иншолар, расмлар ҳамда видеороликлар танлови ғолибларини тақдирлаш маросими ўтказилди.


АҚШ учқичи яна Покистон ҳудудига зарба берди\n24 ноябр 2020, Тошкент вақти: 15:09\nПокистон расмийларига кўра, Шимолий Вазиристонда учувчисиз бошқариладиган АҚШ самолётлари ёрдамида амалга оширилган ҳаво зарбаларида камида 13 киши нобуд бўлган.\nРасмийларнинг билдиришича, шанба кунги ҳаво зарбасида Шимолий Вазиристонга яқин тумандаги хонадонлардан бири нишонга олинган. Ҳаво зарбасидан хонадон тўлалигича вайрон бўлган ва маҳаллий расмийлар вайроналар остидан 13 та жасадни чиқариб олган.\nМазкур ҳаво зарбасида яна саккиз киши тан жароҳати олган. Ҳужум қурбонлари орасида тинч аҳоли вакиллари ҳам борлиги айтилмоқда.


«Белдан пастки кулги» санъатми? Skip to Menu\nИскать...\tСайтЯнгиликларТаҳлилларДолзарб мавзуХабарларИслом диниФатволарНикоҳ одобиИсломий оилаРивоятОиламда РамазонМуносабатЯнги!ҚариндошларҚўшничиликМеҳнатИллатУрф-одатТаълимОиламЭркин мавзу!Ота-онаЭркакКасб-ҳунарСпортКуёв болаларга...АвтооламЮридик хизматАёлГўзалликСаломатликПазандачиликҲомиладорлик тақвимиФарзандТарбияМуаммоларМаслаҳатларИсмларМақолаларСара!МактубларҲикояларПарда ортидаҲаловатЭнг сара мақолаларТурмуш сабоқлариБахтли бўлишнинг ўттизта сабабиЖинсий тарбия HomeОиламАёлПазандачиликМуносабатИллат «Мен ичмайман» дейсизми? Сайт бўлимлари\nОта-онаЭркакКасб-ҳунарСпортКуёв болаларга...АвтооламЮридик хизматАёлГўзалликСаломатликПазандачиликҲомиладорлик тақвимиФарзандТарбияМуаммоларМаслаҳатларИсмлар\n«Белдан пастки кулги» санъатми? Подробности\nКатегория: Иллат\tДата публикации\t«Кулги умрни узайтиради», «кулгининг соғликка фойдаси катта», «яхши кайфият билан бошланган кун хайрли ўтади» каби гапларни жуда кўп эшитамиз. Халқимиз ҳам кулгусевар халқ. Кулгининг миллий жанрлари азалдан халқимиз орасида оммабоп бўлиб келган. Бирон бир кунимиз йўққи, бир озгина бўлса-да кулишиб латифа (ҳангома) айтмасак, эшитмасак ёки бирор қизиқ воқеани эслаб кулишмасак. Қизиқчиларимизни ҳам халқимиз жуда эъзозлайди. қимматли эътиборингизни қаратмоқчи бўлганимиз: бугунги кунда биз кулги деб тушунаётан, умуман, биз кулаётган нарсалар ҳаётимизда қанчалик муҳим ўрин тутади? Қизиқчиларимизнинг савияси қандай? Кулги, аслини олганда, келажак авлодни тарбиялашда роль ўйнайдими?Биз қуйида айнан аниқ бир шахсни қоралашдан йироқмиз. Жоиз бўлса, шунчаки ўзимизнинг ожизона таҳлилимиз ва фикр-мулоҳазаларимизни баён қилмоқчимиз, холос. Гапларимиз оммага йўналтирилган бўлиб, ўз эгасини топиб олишига ишонамиз. Замон ўзгаряпти, тўғрироғи, биз одамлар ўзгаряпмиз. Ўзгарганда ҳам жуда тез ўзгаряпмиз. Аммо масаланинг муҳим жиҳати шундаки, яхши томонгами? Аввалари телевидение орқали қизиқчиларнинг, миниатюра актёрларининг чиқишларини бутун оиламиз билан биргаликда бемалол томоша қилардик. Ҳозир эса очиғи бироз чўчийман. Чунки баъзи қизиқчиларимизнинг чиқишлари, монологлари шундайин ажабтовур тус олганки, ёхуд ўзингни овсарга солиб ўтиришинг лозим, ёхуд аста туриб чиқиб кетишинг керак, ёхуд ... нима қилишга ҳам шошиб қоласан киши. Беҳаё жимжимали, ножуя қочирим гаплар, баъзан эса тўғридан-тўғри шундай гапларни айтадиларки, бир дастурхон устида ўтириб томоша қилаётган ота-она ва фарзандлар ўнғайсиз ҳижолатли аҳволга тушиб қоладилар. Умуман, шунақа услубда кулдириш ва умуман, буни санъат деб қабул қилиб, тинглаб, томоша қилиш тўғрими? Ахир бизда оилавий муносабатлар ўзаро иззат-ҳурмат, ҳаё, одоб-ахлоқ, гўзал хулқ, олий маданият асосида қурилган-ку! Ўзга халқларни «ўзбек» сўзини маданият сўзи ўрнида синонимдек қабул қилишга кўниктирган аждодларимиз наҳотки бугун бизни кузатиб туриб мамнун бўлмоқдалар деб ўйлайсиз? Наҳот Европа халқлари орасида «белдан пастки кулги» («юмор ниже пояса») деб қараладиган бепарда «санъат» бизга ҳам сингиб кетса? Унда миллий ғурур қаерда қолади? Шу ўринда аския жанрига ҳам муносабат билдирсак тўғри бўларди. Аския, фикри ожизимизча, биз юқорида тилга олган ўша жирканч кулгининг қоғозга (чиройлироқ қоғозга) ўралган кўриниши, холос. Биз кулгининг ўзини ҳеч ҳам танқид қилаётганимиз йўқ. Биз кулги тарафдоримиз, аммо у ҳам динимиз, туйғуларимиз, осмонимиз ... каби мусаффо ва беғараз бўлсин. Қизиқчиларимизнинг савияси жуда баланд. Уларнинг ақлига, зеҳнига, истеъдодига шубҳамиз йўқ. Бироқ улар осон кулги йўлидан кетмоқдалар. Улар шон-шуҳрат, маблағни ўйламоқдалару — масаланинг иккинчи томони — келажак авлоднинг маънавий тарбиясига, халқнинг иймон-эътиқодига бу «санъат»нинг қандай таъсир қилишини ўйламаяптилар. Ахир қизиқчининг чиқишини миллионлаб ёшлар, болалар ҳар куни такрор-такрор эшитадилар, ёд оладилар. қизиқчи халқнинг ичидаги кусур иллатларни, дарзларни кулги орқали, жозибали сўзлар билан намоён қилиб бера олиши, огоҳ қилиши ҳақиқий санъат эмасми? Бундай қизиқчини халқ чинакамига севади. Унга буюк мураббийдек, қаҳрамондек муносабатда бўлиб, ардоқлайди. (Ўзбек халқи яхшиликни тушунадиган ва ҳеч қачон унутмайдиган халқ). Сериаллар ва компьютер ўйинлари вакумида тарбияланаётган авлодга, уларнинг ота-оналарига таъсир эта олувчи мураббийлар – санъаткорлар, қизиқчилардир. Яъники, болалар ва ёшларни эзгулик ва яхшилик руҳида тарбиялашда ҳақиқий санъат ва санъаткорларнинг ўрни беқиёс. Чунки кўпчиликнинг кулгиси иллатли нарсаларга кучли зарба бера олади. Танбеҳни кўтариш мумкин, аммо кулгига ҳамма ҳам чидай олмайди: ҳеч бир кимса кулги бўлишни истамайди. Модомики, кулги шундай қудратга эга экан, келинг, унинг зарбасини иллатларимиз томирига тўғрилайлик, йўналтирайлик. Кулги билан феъл-атворимизни ўзгартирайлик, тарбиялайлик. Санъатга баҳо бериш учун жуда катта мутахассис бўлиш шарт эмас. Оддий синчков томошабин ҳам, агар жиндай диёнати, инсофи бўлса, керакли баҳони бера олади. Бугун келтирган мулоҳазаларимиз барчанинг кўнглида бор бўлган, инкор қилолмайдиган оддий ҳақиқатлар эди. Тўғри қабул қиласиз, деган умиддамиз.\nЖамшид Аҳмедов Фикр билдириш\nҲозир сайтимизда 779 та меҳмон бор, сайт аъзолари эса йўқ


Ўзбекистон Марказий банки ва ЕТТБ гендер инклюзивлигини ошириш масалалари бўйича Ҳаракатлар режасини ишлаб чиқди — Review.uz\n2023 йилларга мўлжалланган молия тизими ва тадбиркорликда гендер инклюзивлигини ошириш масалалари бўйича Ҳаракатлар режаси ишлаб чиқилди.\nЎзбекистон Республикаси Марказий банки Европа тикланиш ва тараққиёт банки (ЕТТБ) билан ҳамкорликда 2021-2023 йилларга мўлжалланган молия тизими ва тадбиркорликда гендер инклюзивлигини ошириш масалалари бўйича Ҳаракатлар режасини ишлаб чиқди.\nҲужжатда Молиявий инклюзивликни ошириш агентлиги (AFI) тармоғи Denarau (DAP) Ҳаракатлар режасига мос келувчи, аёлларнинг молиявий хизматлардан фойдаланишини оширишга қаратилган 9 та асосий ташаббус баён этилган (Марказий банк ушбу ташкилотга 2018 йилда аъзо бўлган).\nҲаракатлар режасига Марказий банк томонидан илгари сурилган қуйидаги ташаббуслар ҳам киритилди:\nаёллар тадбиркорлигининг тармоғини ривожлантиришга кўмаклашиш;\nўз бизнесини бошлаётган аёллар учун қисқа муддатли бизнес ва молиявий таълим дастурларини амалга ошириш;\nетакчиликни шакллантириш ва гендер турфа хиллиги бўйича таълим бериш орқали Марказий банкнинг ўзида ҳам гендер хилма-хиллигини илгари суриш.\nШунингдек, Ҳаракатлар режасида назарда тутилган чора-тадбирлар:\nтадбиркор аёлларнинг турли молиявий эҳтиёжларини қаноатлантирувчи хизматлар ва маҳсулотларнинг тижорат банклари ва бошқа молия институтлари томонидан жорий этилишини рағбатлантириш учун самарали ва амалиётга таянган сиёсатни ишлаб чиқишга замин яратади;\nиштирок этувчи барча муассасалар томонидан гендер тенглиги асосида молиялаштириш масалалари бўйича самарали тарзда мақсадларни белгилаш, натижаларини мониторинг ва таҳлил қилиш юзасидан механизмлар жорий этилишида кўмаклашишга хизмат қилади.\nОлий маълумотнинг аёлнинг жамиятдаги ўрнига ва фарзандининг озуқавий ҳолатига таъсири\nЎзбекистонда Qiwi Uzbekistan электрон пулларнинг чиқарилишига рухсат берилди\nМарказий банк: сўровда иштирок этган респондентларнинг 86 фоизи 7 млн. сўмгача топади\nОктябрь ойида истеъмол товарлари ва хизматлари нархлари 1,3 фоизга ошди. Хусусан, автомобиль бензини нархи октябрь ойининг ўзида 13,5 фоизга ўсган\nЕвропа тикланиш ва тараққиёт банки Ўзбекистон иқтисодиётининг жадал тикланишини тасдиқлади\nПул-кредит сиёсатининг 2024 йилгача мўлжалланган асосий йўналишларининг дастлабки концептуал лойиҳаси маъқулланди


Британиялик фуқаро Гуантанамодан қайтди\n22 апрел 2021, Тошкент вақти: 00:58\nБританияда доимий яшаб келган Биням Муҳаммад Гуантанамо қамоқхонасидаги тўрт йиллик тутқинликдан сўнг Лондонга қайтди.\nАсли эфиопиялик Биням Муҳаммад тутқунликдаги даврида террорчиликда айбланиб, қийноққа солинганини айтди.\nМуҳаммад 2002 йилда Покистонда ҳибсга олинган эди. Ўз баёнотида у ҳибс этилганидан сўнг Покистондан Марокашга махфий тарзда олиб ўтилгани, Афғонистон ҳамда Гуантанамога олиб ўтилишидан олдин қийноққа солинганини билдирган.\nҚўшма Штатлар Биням Муҳаммадни Америка худудида "ифлос бомба" портлатиш уринишида айблаган, аммо ўтган йили бу айбловни бекор этган.\nАҚШ президенти Барак Обама Гуантанамо қамоқхонасини ёпишга буйруқ берганидан сўнг Муҳаммад ушбу қамоқдан озод этилган биринчи маҳбус бўлди.\nГуантанамодаги қамоқхонада ўзбекистонлик маҳбуслар ҳам бор, аммо улар Ўзбекистонда қайта қамоққа олиниши ва қийноққа солиниши хавфи бўлганлиги боис ўзга мамлакатлардан бошпана изламоқда.


Хоразмда 90 О 900 ОА авторақами учун онлайн аукционда кураш тонггача давом этди 23-11-2021, 15:11 | Zamin.uz\n15:11 / 23.11.2021\nАвторақамлар онлайн аукционида 15—21 ноябрь оралиғида 2846 та авторақам сотилди. Ўзбекистон товар хом ашё биржасининг маълум қилишича, сотилган давлат рақам белгиларининг умумий суммаси 6,2 миллиард сўмни ташкил қилди.\nАукцион савдоларини кузатган «Дарё» мухбирининг маълум қилишича, баъзи авторақамлар учун кураш кескин кечган ва давлат рақамларининг бошланғич нархи 10 баробардан ҳам кўпроқ кўтарилган.\nОнлайн аукционда авторақамлар учун душанбадан жумага қадар харидор ўз нархини таклиф этиши мумкин. Нарх таклиф қилишнинг якуний турли рақамлар учун навбати бўйича соат 10:00 дан 17:00 гача этиб белгиланган. Аммо аукцион тугашига 10 дақиқадан кам вақт қолганда янги нарх таклиф этилса, савдолар учун яна 10 дақиқа вақт қўшиб берилади. Янги-янги нархлар таклиф этилиши ортидан савдолар бир неча соатга ҳам чўзилиши мумкин. Шундай ҳолатлардан бири Хоразмда содир бўлди ва қарийб тонггача чиройли рақам учун кураш бўлди.\nРақам учун фақат бир даъвогар бўлса, аукцион якунигача бошланғич нархни 1 фоизга ошириши ғолиблик учун кифоя қилади. Бироқ Хоразмда 10 ноябрь куни 1 350 000 сўм бошланғич нарх билан аукционга қўйилган 90 О 900 ОА автомобиль рақами учун талабгорлар биттадан ортиқ эди.\n90 О 900 ОА авторақами 18 ноябрь тонгги соат 04:08 ҳолатига кўра 17,3 миллион сўмдан ошганди.\n17 ноябрда тугаши керак бўлган савдолар 18 ноябрь тонггигача давом этди. Рақамнинг нархи 1255 марта кўтарилди. 90 О 900 ОА авторақами бошланғич нархидан 13,5 баробар қимматга — 18 292 500 сўмга сотилди.\nХоразмда бир ҳафта олдин ҳам шунга ўхшаш ҳолат қайд этилганди. 1 080 000 сўм бошланғич нарх билан савдога қўйилган 90 О 880 ОА автомобиль рақамининг савдолари 10 ноябрда якунланиши керак эди. 1000 дан ортиқ марта унинг нархи кўтарилди ва 11 ноябрь соат 03:52 да аукцион 12 463 200 сўм нарх таклиф этилганидан сўнг тўхтади. Рақамнинг нархи 11,5 баробарга кўтарилди.\n90 О 880 ОА авторақами учун савдолар тўхтаган пайтда таклиф этилган энг юқори нарх 12 463 200 сўм бўлди.\nТаққослаш учун: Хоразмда 777 сони бор авторақамлар 6 750 000 сўм бошланғич нарх билан аукционга қўйилади. Бу Хоразмдаги энг қиммат рақамлардан биридир. “Замин” янгиликларини “Telegram”да кузатиб боринг\n25-11-2021, 21:54, Жамият\nАллегри Лондондаги “тарсаки”дан кейин ўз фикрларини айтди\n24-11-2021, 15:16, Спорт\nЯнгиликлар » Авто » Хоразмда 90 О 900 ОА авторақами учун онлайн аукционда кураш тонггача давом этди


“Чегарасиз мухбирлар”: 2020 йили жаҳон бўйлаб 50 нафар журналист ўлдирилган\n22 май 2022, Тошкент вақти: 22:07\nЖорий йилда касбий фаолияти билан боғлиқ равишда 50 нафар журналист ўлдирилди. Бу ҳолатларнинг кўпи (68 фоизи) ҳарбий зиддиятлар содир бўлмаётган мамлакатларда юз берган. Бу ҳақда “Чегарасиз мухбирлар” халқаро ташкилотининг ҳисоботида айтилган.\n2016 йили оммавий ахборот воситалари ходимларининг ўлими билан ҳолатларнинг 58 фоизи жанговар ҳаракатлар кетаётган ҳудудларда рўй берган. Ҳозирда эса, ҳисоботда қайд этилишича, ўлим ҳодисаларининг учдан биригина жанг ҳаракатлари давом этаётган Сурия, Яман, Афғонистон ва Ироқ каби мамлакатларга тўғри келади.\nБу йил ҳаётдан кўз юмган журналистларнинг 84 фоизи қасддан ўлдирилган. 2019 йилда бу кўрсаткич 63 фоиз эди. Айрим журналистлар ўта шафқатсизлик билан ўлдирилгани айтилмоқда. Ҳисоботда журналистлар энг кўп ўлдирилган мамлакатлар қаторида Мексика (8 киши), Ҳиндистон (4 киши), Филиппин (3 киши) ва Гондурас (3 киши) саналган.\n“Чегарасиз мухбирлар” ҳисоботининг икки ҳафта муқаддам ёйинланган биринчи қисмида дунё бўйлаб 400 чоғли журналист касбий фаолияти важидан қамоқларда жазо ўтаётгани айтилганди. Бу журналистларнинг ярмидан кўпи Хитой, Саудия Арабистони, Миср, Вьетнам ва Сурия каби мамлакатлар қамоқхоналарида ўтирибди.


«ДТМ фаолиятини бутунлай қайтадан кўриб чиқиш керак» – Мақсуда Ворисова - EFFECT.UZ\nОлий Мажлис Қонунчилик палатаси депутати, ЎзХДП Марказий Кенгаши раиси ўринбосари ва президенликка номзоди тасдиқланган Мақсуда Ворисова Давлат тест марказига мурожаат йўллади.\n“Аслида натижалар тест тугаган кундан бошлаб, бир ҳафта муддатда чиқиши шарт. Ҳаётимизнинг бир соҳасига рақамлаштириш кириб келган, имтиҳон саволларининг жавоблари тўғрилигини компьютер текшираётган вақтда натижаларни чўзиш кимга керак бўлиб қолди.\nИжтимоий тармоқларда “адолатсизлик қачон барҳам топади”, қабилидаги саволлар бежиз илгари сурилаётгани йўқ.\nТўғри, абитуриент қанча балл олганини қисқа муддатда билиб олаяпти, аммо мандатни эълон қилишга, наҳотки, бир ойга яқин вақт кетса?\nБизнингча, ҳамма соҳа рақамлаштирилган даврда “баҳона излаш” бефойда. Ҳеч бўлмаганда Давлат тест маркази мутасаддилари халқ олдида ҳисобдорлигини англаб, ўз ҳаракатларига вақтида изоҳ беришлари керак.\nТаълимда аҳолининг барча қатламларига тенг имкониятлар яратиш мақсадида олий ўқув юртларига киришдаги имтиёзлар тизимини жиддий ислоҳ этиш зарур.\nИмтиёзлар фақат республика ва халқаро фан олимпиадалари ғолиблари, шунингдек, ногиронлиги бўлган шахслар учун (махсус шартлар асосида, ўз йўналишлари бўйича) қолдирилса, мантиқан тўғри бўлади. Қолган барча абитуриентлар соғлом рақобат муҳитида, адолат мезони бўйича сараланиши даркор.\nТўлов-контракт миқдорини белгилашда ҳам аҳолининг реал даромадларини ҳисобга олиш адолатдан бўлар эди”, – дейди Мақсуда Ворисова.\nTeglar:Мақсуда Ворисова, ХДП


ЖССТнинг электрон сигаретлар тарқалишини чеклашга чақираётгани, Қозоғистонда LinkedIn’нинг блоклангани, Кобул ва унинг атрофидаги вилоятларнинг электр таъминотисиз қолгани ва бошқа янгиликлар — «Газета.uz»нинг жаҳон янгиликлари дайжестида.\nLotinchada 27 июл 2021, 21:30 Жаҳон\nЖССТ электрон сигаретлар тарқалишини чеклашга чақирди\nЖССТ электрон сигаретлар тарқалишини чеклаш чораларини жорий этиш, шу жумладан ушбу маҳсулотларнинг соғлиққа зарари тўғрисида идишларида ёзишга мажбурлашга чақирмоқда. «Ушбу маҳсулотлар (электрон сигареталар — таҳр.) кўпинча болалар ва ўсмирларга минглаб жозибали лаззатлар ва чалғитувчи даъволардан фойдаланилган ҳолда реклама қилинади. ЖССТ ушбу маҳсулотлардан фойдаланадиган болалар келажакда тамаки маҳсулотларидан уч баравар кўпроқ фойдаланишидан хавотирда», дейилади хабарда.\nТашкилот, хусусан, ҳукуматларни одатдаги сигареталарга қарши курашишда қўлланадиган чораларни электрон сигаретларга қарши жорий этишни таклиф қилмоқда. Ташкилотнинг таъкидлашича, 32 мамлакат бундай маҳсулотларни сотишни тақиқлаган. Яна 79 та давлат ушбу маҳсулотлардан жамоат жойларида фойдаланиш, уларни реклама қилиш ва ҳомийлик қилишни тақиқлайдиган, шунингдек, қадоқлашда соғлиқ учун огоҳлантиришларни талаб қиладиган чоралар кўрган. 84 мамлакатда электрон сигаретларга қарши ҳеч қандай тақиқ ва талаблар ҳануз жорий этилмаган. — ЖССТ.\nТуркия Aфғонистондаги вазият туфайли мигрантларнинг янги тўлқинини қабул қилмайди\nТуркия Aфғонистондаги вазиятнинг кескинлашгани сабабли бошқа мамлакатларнинг халқаро мажбуриятларини ўз зиммасига олиш ва янги мигрантлар тўлқинини қабул қилишдан бош тортмоқда. Бу ҳақда Туркия ТИВ расмий вакили Танжу Билгич айтиб ўтди. «Биз Туркияни афғон қочқинлари учун „энг муносиб жой“ деб атаган Aвстрия канцлери Себастьян Курцнинг баёнотинидан ҳайратда қолдик. Туркия учинчи мамлакатларнинг халқаро мажбуриятларини асло ўз зиммасига олмайди ва янги миграция тўлқинини қабул қилмайди. Бу ҳақда барча даражадаги шерикларимизга хабар берамиз-ки, Туркия Европа Иттифоқи чегарачиси ёки бошпана сўраганлар учун лагерга айланмайди», — деди вакил.\nAввалроқ, Курц Bild нашрига берган интервьюсида афғон қочқинлари ёки ўз давлатларининг хавфсиз ҳудудларига ёки Туркияга қочишлари керак деган фикрни билдирган эди. Aвстрия канцлерининг сўзларига кўра, бу вариант Aвстрия, Германия ёки Швецияда бошпана топишга уринишдан кўра яхшироқ бўлар эди. — Туркия ТИВ.\nҚозоғистонда LinkedIn блокланди\nҚозоғистон Aхборот ва ижтимоий ривожланиш вазирлиги LinkedIn томонидан алоқа тўғрисидаги қонун талаблари бузилгани сабабли уни блоклашга қарор қилганини эълон қилди. Текширув давомида ижтимоий тармоқда онлайн казино рекламалари, ҳақиқий одамлар номидан сохта аккаунтлар яратилаётганлиги аниқланди. Бу нафақат Қозоғистон қонунларини, балки LinkedIn’нинг қоидаларини ҳам бузади, дея таъкидлади вазирлик. Расмийлар тармоқ маъмуриятига қоидабузарликларни бартараф этиш талаби билан хабарнома юборилди, аммо LinkedIn томонидан бунга муносабат билдирилмади. Вазирликнинг қўшимча қилишича, агар қоидабузарликлар бартараф этилса, ижтимоий тармоққа кириш тикланади. — Tengrinews.\nГерманиянинг Леверкузендаги Currenta кимё заводида портлаш содир бўлди\nФото: Oliver Berg/Getty Images\nХабарларга кўра, қора тутун шаҳар атрофини тўлдирган. Огоҳлантириш тизими орқали аҳолига дераза ва эшикларни ёпиш кераклиги айтилди. Бир киши ҳалок бўлди. Жароҳатланганлар бор, беш киши бедарак йўқолган. Вазиятга ойдинлик киритилмоқда. — Die Welt.\nАфғонистон можароси бўйича янгиликлар\nТолиблар Бағлон вилоятида электр узатиш линияларини портлатиб, Қобул ва унинг атрофидаги вилоятларни электр таъминотисиз қолдирди, дея хабар бермоқда Интерфакс. Aфғонистон миллий энергетика компанияси ходимлари муаммони ҳал қилишга ва вазият яхшиланиши билан пойтахтга ва ушбу вилоятларга электр энергиясини қайта улашга ҳаракат қилмоқда, дейилади баёнотда. Aфғонистон электр энергиясига бўлган эҳтиёжини қўшни Тожикистон, Ўзбекистон ва Туркманистондан импорт орқали қоплайди.\n«Толибон» Ҳирот, Қундуз, Фахар, Тахар, Қандаҳор ва Пактия вилоятларидаги назорат пунктларини, шу жумладан энг катта чегара пункти, Тожикистон билан чегарадаги Шерхан Бандар портини назорат қилмоқда. Фақатгина июль ойида марказий ҳокимият ушбу еттита божхона коридоридан даромад олмасдан тахминан 34 млн долларни йўқотди. Июнь ойидан бошлаб назорат пунктидаги тўловлардан ғазнага тушумлар деярли 40 фоизга камайди. Таъкидланишича, толиблар чегарани кесиб ўтиш учун ҳар бир транспорт бирлигидан 190−630 доллар ундиради.\nAфғонистон Миллий мудофааси ва хавфсизлик кучлари сўнгги 24 соат ичида 187 «Толибон» жангарисини йўқ қилди ва яна 112 нафарини яралади.\nAҚШ Федерал авиация маъмурияти Афғонистон бўйлаб мамлакат авиакомпаниялари учун 26 минг футдан кам (тахминан 7900 м) бўлган баландликда парвозларни тақиқлади.\nТунис президенти Қаис Саид 27 июль кунидан бошлаб марказий маъмуриятлар, ташқи хизматлар, маҳаллий ҳукумат ва давлат бошқарув идоралари фаолиятини икки кунга тўхтатиб туриш тўғрисидаги фармонни имзолади. Таъкидланганишича, чеклов узайтирилиши мумкин. Фармон ички хавфсизлик кучлари, армия, божхоначилар ва соғлиқни сақлаш ходимларига тааллуқли эмас.\nБутун Тунис бўйлаб 26 июлдан 27 август қадар соат 19:00дан 06:00гача одамлар ва транспорт воситаларининг ҳаракатланиши тақиқланади. Кечаси, фавқулодда вазиятларда ишлайдиган одамлар бундан истисно. Жамоат жойлари ва майдонларда уч кишидан ортиқ гуруҳларда тўпланиш тақиқланади. Шунингдек, ушбу тақиқнинг амал қилиш муддати республика президенти маъмуриятининг коммюникеси орқали ўзгартирилиши мумкин.\nТунис президенти фуқароларни кўча тўқнашувларида қатнашишдан бош тортишга чақирди. «Тунисликлардан кўчалардаги тўқнашувлардан бош тортишни сўрайман, чунки нотинч сувда балиқ тутадиган одамлар бор. Қонунбузарлик ва қонни яхши кўрадиганлар бор. Эҳтиёт бўлинг ва доно бўлинг», — деди Қаис Саид фуқароларга мурожаат қилиб.\nАввалроқ, Тунисда сиёсий инқироз бошлангани ҳақида ёзган эдик.\nЕвропа Иттифоқида ёши катталарнинг 70 фоизи камида вакцинанинг битта дозаси билан эмланган. 57 фоизи коронавирусга қарши тўлиқ эмланди.\nЛивия соҳиллари яқинида Европага йўл олган 60 га яқин муҳожир чўкиб кетди. Ҳалок бўлганлар орасида камида 20 нафар аёл, шунингдек, икки нафар бола бор эди.\nЖанубий Корея ва КХДР раҳбарлари икки мамлакат ўртасидаги алоқа каналини тиклаш тўғрисида келишиб олдилар.


Путин: Россиядан АҚШнинг 755 дипломати чиқарилади\n04 август 2020, Тошкент вақти: 19:15\nАҚШ Давлат департаменти президент Владимир Путиннинг Россиядан Қўшма Штатларнинг 755 дипломати чиқарилиши тўғрисидаги баёнотини “авфсусланарли ва исталмаган ҳаракат” деб атади ҳамда Вашингтон Москванинг бу ҳаракатига жавоб қайтаришини билдирди.\nВладимир Путин Россия давлат телевидениясида 30 июль куни қилган чиқишида Москвада 455 нафар АҚШ дипломати қолдирилишини, Вашингтонда ҳам айнан шунча рус дипломати ишлаётганини айтди.\nПутинга кўра, бу чора АҚШ Конгресси Россияга нисбатан санкцияларни кучайтириш тўғрисида қонун қабул қилганига жавоб ўлароқ қабул қилинииш лозим.\nРоссиянинг томонидан кўрилаётган бу каби жавоб чораси АҚШ билан муносабатларни янада ёмонлаштириши мумкинлиги айтилмоқда.\nМосква ва Вашингтон алоқалари Россия 2014 йил апрелида Қримни аннекция қилиши ортидан ёмонлаша бошлаган эди.\nРоссиянинг Украинага нисбатан сиёсати, Сурия урушида президент Башар Ассад режимини қўллаб-қувватлаётгани ва 2016 йилда АҚШ президентлик сайловига аралашгани ортидан бу икки давлат ўртасидаги муносабатлар совуқ уруш давридаги даражага етиб бормоқда.\nТошкент ҳокимининг "Imzo Akfa" корхонаси ишчилари карантинда ётоғи билан ишлатилмоқда


Саноқли сониялардан сўнг келажагимни ҳал қилиши мумкин бўлган синов бошланади. Бу кунни беш йил кутдим. Шунча марта бошим эгик қишлоққа қайтдим. Отамнинг кўзига тик қарай олмадим.\nБу сўнггисими, билмадим. Аммо қисматга кўниш йўқ. Албатта ўқийман, албатта, одам бўламан... Соат 15:00, демак, бошланди. Қолгани эсимда йўқ…\nБугун имтиҳон натижаси эълон қилинади. Ёнимда телефон. Ниҳоят, жавоб келди. Кириш имтиҳони жавоби. 145 балл. Давлат гранти. Ўзимни йўқотиб қўйдим. Кўзларимга ишонмайман. Йўқ, ишонаман. Балки адашган бўлишса-чи. Шу тобда қўнғироқ жиринглади.\n— Ўғлим, нима бўлди?\n— Ота, грант асосида ўқишга кирдим!..\nОтамнинг шу тобдаги ҳолатини тасвирлашга ожизлик қиламан.\nОнамнинг кўнгли бўш. Ёшлигимда қийинроқ фанлардан «беш» олиб келсам, нуқул пешонамни силаб йиғлардилар. Ўзимнинг доно ўғлим! Бу сўзларга кўникиб кетганман. Аммо отам. У киши бошқа масала. Оиладаги тарбия шунақами ёки бошқа сабаб. Менга ҳам, акамга ҳам отам жуда қаттиққўл, ҳеч нарсадан таъсирланмайдиган инсондай туюларди. Аммо ўша куни отамдан анча олисда бўлсам ҳам кўзларидан оқаётган ёшни ҳис қилдим.\n— Ўғлим, сенга раҳмат! Овоз узилди...\nШундагина беш йил журналист бўлиш учун эмас, шу бир оғиз сўзни эшитиш учун ҳаракат қилганимни ҳис қилдим.\nуниверситети 1-курс талабаси\n17:17, 27.12.2018 ✔285\n17:17, 27.12.2018 ✔289\n09:14, 21.12.2018 ✔265\n✔ 285  17:17, 27.12.2018\n✔ 289  17:17, 27.12.2018\n✔ 265  09:14, 21.12.2018\n✔ 332  09:14, 21.12.2018\n✔ 261  17:34, 13.12.2018


Париждаги янги қонун барчага улкан боғлар барпо қилиш имконини беради\n23:05 / 13.10.2016\nПариж дунёнинг энг гўзал шаҳарлари рўйхатида доим етакчилардан бўлиб туради. Янги қабул қилинган қарор эса уни янада гўзалроқ қилишга қаратилган. Унга кўра, парижликларга ўз шахсий шаҳар боғларини нафақат барпо қилишига рухсат берилади, балки бу иш тавсия ҳам қилинади.\nАҳоли мевалар, сабзавотлар, гуллар ва бошқа ўсимликлар ўстириш учун янгиланувчи уч йиллик рухсатномани қўлга киритиш имконига эга бўлди. Қонунга мувофиқ, бу боғлар фақат барқарор усуллардан фойдаланган ҳолда сақланиши керак. Бу эса ҳеч қандай ўғитлардан фойдаланмасликни англатади.\nПариж шаҳри ҳар бир янги боғбонга "экиш учун тўплам" (ўз таркибига уруғ ва устки тупроқни олади) тақдим этади.\nУшбу ғоя шаҳар мери Anne Heidalgo’га тегишли бўлиб, у 2020 йилга келиб шаҳарга 100 гектарли яшил майдон кўшиш режасининг бир қисми саналади.\nпарк ўсимлик табиат Париж боғ\n«Франциялик Спайдермен» Париждаги энг баланд бинолардан бирига кўтарилди\nЭйфел минораси дастлабки кўринишига келтирилиши мумкин\nThe Walt Disney Париждаги “Диснейленд”га 2 млрд евро сармоя қилмоқчи


Президентнинг Сурҳондарёга ташрифи\n29.05.2019 Расмий ташрифлар 0 1274\nШавкат Мирзиёйев Сариосиёдаги Шарғун кўмир конида олиб борилаётган ишлар билан танишди\nШавкат Мирзиёйев Сариосиё туманидаги Шарғун кўмир конида олиб борилаётган ишлар билан танишди. Бу ҳақда Президент матбуот хизмати маълум қилади.\nШарғун кўмири сифатининг юқорилиги, захираси кўплиги билан бошқалардан ажралиб туради. Бугунги кунда бу йерда 2017—2020-йилларга мўлжалланган 105,5 миллион долларлик лойиҳа амалга оширилмоқда. Хитой билан ҳамкорликдаги ушбу лойиҳа натижасида 2021-йилдан бошлаб бир йилда 900 минг тонна тошкўмир қазиб олинади. 600 та иш ўрни яратилади. “Ўзбекенерго” аксиядорлик жамиятининг Aнгрен ва Янги-Aнгрен иссиқлик електр стансиялари, семент заводлари, аҳоли ва бошқа истеъмолчиларга тошкўмир йетказиб бериш кўпаяди.\nAйни пайтда коннинг асосий захираси томон туннел қазиб борилмоқда. Ҳозиргача 2 километрдан зиёд шундай йўл қурилди. Яна 1,5 километрдан сўнг, 33 миллион тонналик асосий кўмир захирасига йетиб борилади.\nДавлат раҳбарига Сурхондарё вилоятида тошкўмир қазиб чиқаришни ривожлатиришнинг асосий йўналишлари ҳақида маълумот берилди.Шу йернинг ўзида “Шарғункўмир” аксиядорлик жамиятини модеризация қилиш, Бойсун ва Шеробод туманларидаги конларда кўмир қазиб чиқаришни ташкил етиш, Сариосиё тумани ва Шарғун шаҳарчасини 2019—2020-йилларда ижтимоий-иқтисодий ривожлантириш лойиҳалари тақдимоти ҳам ўтказилди.


Tesla узоққа юрадиган Model S ва Model X намуналарини тақдим этди\n19:55 / 23.01.2017\nАмериканинг Tesla Motors компанияси Model S ва Model X автомобилларининг 100D деб номланган модификацияларини ҳавола қилди. Electrek порталининг ёзишича, ушбу тўпламларга доир маълумотлар компания сайтига жойлаштирилган. Бироқ, хабар ёзилаётган вақтда улар йўқ эди.\nЯнги Model S аввалгисига қараганда 30 км кўпроқ масофага, яъни бир қувватланиш билан 539 кмга ета олади. Model X 100D кроссовери эса, қўшимча қувватланишсиз 475 км (аввалгисдан 10 км кўпроқ)ни ортда қолдира олади.\nЯнги Model S 4,2 сонияда соатига 96 км тезликка эриша олади. Model S P100D бу тезликка 2,5 сонияда эришади. Model X моделининг янги намунасининг бу борадаги кўрсаткичи 4,8 сонияга тенг. Уларнинг энг юқори тезлиги ҳам соатига 250 кмни ташкил этади.\nTesla Model S 100D нархи 95 минг долларга баҳоланган бўлса, Model X камида 98,5 минг доллар туради.\nФото: Яна бир стартап Tesla га қарши майдонга чиқиб келмоқда — CES 2018\nМаск Tesla пикап ишлаб чиқаришига ваъда берди\nTesla’нинг илк лимузини аукциондан сотилмоқда\nHyundai'нинг гигант батареяси Tesla рекордини ортда қолдиради


12 август 2020, Тошкент вақти: 20:13\nMan holding knife, generated photo\nУнинг айтишича, уч яшар қизалоқ бу қирғиндан омон қолган:\n“Ўша куни улар қаергадир боришмоқчи экан. Куёв боланинг Андижондаги опаси бир неча бор учаласига телефон қилган, ҳеч ким жавоб бермаган. Кейин хавотирланиб, қўшни яшайдиган холасига телефон қилган. Кейин холаси чиқиб дарвозадан қараса, мошиналари турибди экан. Ичкаридан бола йиғиси эшитилибди. Чақирса ҳеч ким чиқмабди. Кейин болаларни девордан ошириб, дарвозани очиб, ичкарига кирса шунақа ҳолат экан. Бола диваннинг тагида йиғлаб ётибди экан. У диваннинг тагига қандай кириб қолгани ҳам номаълум”, дейди марҳума қариндошларидан бири.\nАмир Темур маҳалласининг участка нозири Азизбек Нурматов, Озодлик саволларига жавобан, шундай воқеа бўлганини тасдиқлади, лекин бу ҳақда телефон орқали маълумот беролмаслигини айтди.\nАндижон вилоят ички ишлар бошқармасининг исми сир қолишини сўраган мулозими, бу жиноятни очиш учун вилоятдан мутахассислар юборилганини айтди:\n“Вилоят УВДси бошлиғи ҳам ўша ерда ҳозир. Ҳозир Ўзбекистон Жиноят кодексининг қасддан одам ўлдириш моддаси бўйича жиноят иши очилган. Ҳозирча ўғрилик учун қилинганми бу жиноят ёки шахсий адоватми, шу йўналишлар бўйича иш олиб боряпмиз. Шу оиланинг яқинлари, таниш-билишлари сўроқ қилиняпти. Бу воқеа бўйича аниқ бир нарса айтишга ҳали эрта”, деди ички ишлар мулозими.\nОила қариндошининг айтишича, марҳум она ва ўғил Қўрғонтепа бозорида атторлик моллари билан савдо қилган, келин ҳеч қаерда ишламаган:\n“Пул учун ўлдирди десак ҳам унча ўхшамаяпти. Чунки, келин ва қайнонанинг тилла тақинчоқларига тегилмаган экан. Энди бор умидимиз, милициядан. Қотилларни топиб жазосини берсин”, деди марҳумлар қариндошларидан бири.\nЎзбекистонда маиший муаммолар ёки қасос негизида содир бўлган бошқа шу каби фожиалар тўғрисида Озодлик бир неча бор хабар қилган.\n2017 йилнинг октябрь ойида Фарғона вилояти Қўштепа туманининг Шомирза қишлоғида яшайдиган фолбин Ойшахон Шерматованинг 24 яшар ўғли ва 22 яшар келини ўтган жума куни ўз уйида пичоқлаб кетилди.\nЎтган йилнинг 31 августида Сурхондарё вилоятининг Жарқўрғон туманида яшайдиган аёл ўғли билан бирга Қумқўрғон туманидаги кундошини ўлдириб, икки ёш боласи билан ёқиб юборган эди.\n14 август куни Сурхондарё вилоятининг Термиз шаҳрида уч фарзанднинг онаси қайнонаси билан уй-жой устида талашиб, уйига ўт қўйиб юборган, оқибатда 72 ёшли қайнона ўтда ёниб ҳалок бўлган эди. Аёлнинг 9 яшар ўғил куйиш жароҳати билан касалхонага ётқизилган.\n2017 йилнинг 19 август куни Фарғонанинг Бағдод тумани, Олчин қишлоғида 51 ёшли ота 27 ёшли ўз ўғлини, устига бензин қўйиб, ёқиб юборган эди. Ота жиноят жойидан ғойиб бўлган ва кейинчалик ушланиб, ҳибсга олинган. Жабрланувчи ўғил танасининг 70 фоизи куйиб, оғир аҳволда касалхонага ётқизилган.\nРоссияга кетган эрига хиёнат килган аёл ва унинг ўйнаши акаси томонидан пичоқланди


"ХАМАС"га янги рахбар сайланди\nИсроил расмийлари Шайх Яссинни ўлдириб, "Хамас" ташкилотини "бошидан жудо қилганликларини" даъво қилаётган бир пайтда, гуруҳга янги рахбар этиб сайланган Абдул Азиз Рантиси қаршилик ҳаракати давом этишини баён қилди.\n"Шайх Аҳмад Яссин бизнинг рамзимиз бўлган ва биз Шайх Аҳмад Яссин сиёсатини давом эттирамиз, у ишонган мақсадларга эришамиз", - деди "Хамас"нинг янги рахбари ўз чиқишида.\nАсли касби врач бўлган 54 яшар Абдул Азиз Рантиси етти йил умрини Исроил қамоқхоналарида ўтказди. Кейинчалик, 1992 йилда у бошқа юзлаб "Хамас" фаоллари қатори Ливанга бадарға қилинди. Ўтган йил июн ойида эса Рантиси Ғазо минтақасида Исроил ракета ҳужумлари оқибатида оғир тан жароҳати олди.\nАбдул Азиз Рантиси ҳар доим ўз чиқишларида Исроил билан ҳеч қандай муроса бўлмаслигини ва "Хамас" гуруҳи Фаластин озодлиги учун курашни давом эттириши кераклигини таъкидлаб келган.\n"Фаластин халқи, араб дунёси, қолаверса бутун мусулмон дунёси ғолиб бўлиши кераклиги доим ёдимизда бўлиши керак. Қадр-қимматимиз ҳаққи-ҳурмати уйимизга бостириб, бизга шикаст етказувчиларга қарши курашмоғимиз лозим. Барча рахбарларимиз ўлдирилган тақдирда ҳам биз хамасчилар қуролларни ташламаймиз. Фаластин халқи учун шундан бошқа танлов йўқ. ", - деди Абдул Азиз Рантиси.\n"Хамас" ташкилотининг бошқа фаоллари ҳам Исроил билан муроса бўлмаслиги ва кураш давом этиши керак, деган фикрда.\nАйни пайтда Исроил "Хамас"нинг бошқа рахнамоларини ҳам йўқ қилиш ниятини билдирди. Хусусан, сешанба куни Исроил Мудофаа вазири Шоул Мофаз ўз чиқишида "Хамас" 377 исроиллик ўлимига жавобгар эканини ва Исроилнинг стратегик душмани бўлган бу ташкилот тамомила йўқ қилиниши кераклигини баён қилди.\nАйтиш керакки, Исроил ногирон аравасида кун кечирган "Хамас" рахбари Шайх Яссинни ўлдиргани қатор мамлакатлар расмийларининг кескин танқидларига учради. Ва айни пайтда бу ходиса муайян давлатнинг у ёки бу шахсни ўлдириши халқаро ҳуқуқ мейёрларига қанчалик тўғри келади, деган саволни келтириб чиқарди.\nБритания Ташқи ишлар вазири Жэк Строу ва қатор бошқа давлат расмийлари Шайх Яссиннинг ўлдирилишини халқаро ҳуқуқ нормаларига зид дея таърифлаб, Исроил ҳаракатини қоралаган эдилар. Аммо, Яқин Шарқ сиёсатида Исроилга ён босиб келган АҚШ Шарон ҳукуматини айблашдан ўзини тийди.\nЖеневадаги Хавфсизлик Сиёсати Маркази номли ташкилот рахбари Шаран Чубин террорчиликка қарши мислсиз кураш олиб бораётган Қўшма Штатлар учун Исроилнинг террорчи гуруҳлар рўйхатига киритилган ташкилотларга қарши ҳаракатини қоралаш мураккаб эканини айтади.\nШайх Яссиннинг Исроил тарафидан ўлдирилиши халқаро ҳуқуқ нормаларига тўғри келадими, деган саволга эса Шаран Чубин "террорчиликка қарши кураш" армиялар ўртасидаги анъанавий уруш бўлмагани, боис бу юзадан бирон хулоса қилиш қийин, дея жавоб қилади.\n"Бу давом этаётган, чегаралари номаълум, бошланиши ҳам оҳири ҳам, душманлари ҳам мавхум бўлган уруш", -дейди Чубин.\nЛондондаги Қироллик Коллежининг Уруш тадқиқотлари бўлими тахлилчиси Эфраим Карш эса уруш эълон қилингани ёки қилинмагани ушбу масала мохияти эмас, деган фикрда. Карш Исроил фуқаролари "Хамас" каби гуруҳлар тарафидан нишонга олинаётган ва уларнинг мақсади Исроилни яксон қилиш экан, бу уруш эканини айтади.\n"Албатта бу уруш. Агар кўчангизда доим бомба портлашлари содир этилса бу бошқа нима бўлиши мумкин", - дейди британиялик таҳлилчи. Унинг фикрича, бундай вазиятда Яссин каби шахсни ўлдиришни ноқонуний ҳаракат деб баҳолаб бўлмайди. Бошқа кузатувчилар эса уруш тўғрисидаги қонуний мейёрлар қайта кўриб чиқилиши ҳамда терроризмга қарши курашда қандай чораларни кўриш мумкинлиги бўйича аниқ қонун-қоидалар ишлаб чиқилиши лозимлигини таъкидлашмоқда.


Мунажжимлар башорати: 7 декабр куни юлдузлар сизга нималарни ваъда қилмоқда? - 7 Декабря 2017 - Fartuna.Uz\nГлавная Музыка Новости\nМунажжимлар башорати: 7 декабр куни юлдузлар сизга нималарни ваъда қилмоқда? - 7 Декабря 2017\nБугун сиз фақат иш учун туғилгандексиз. Қулоғингизга ишдан бошқаси кирмайди. Сизни атрофдаги воқеа-ҳодисалар қизиқтирмайди. Қандай йўл билан бўлмасин кўпроқ ишлаб, кўпроқ пул топиш пайида бўласиз. Қарангки, кечқурунга бориб бу фаоллигингизни раҳбарлар муносиб баҳолашади. Мукофот пули оласиз. Худо бераман деса шу-да. Саломатликни асранг, овқатланишда эҳтиёткорликни қўлдан берманг.\n7 декабр куни кайфиятингиз ҳайитдагидек бўлмаслиги, ғазабнок ҳолатга кириб қолишингиз кутилади. Лекин бу профессионал касбингиз билан боғлиқ ишларга умуман халал бермайди. Аксинча, бошқа кунлардагига нисбатан кўпроқ иш бажаришга эришасиз. Оилалилар рўзғор кемтикларини тўлдиришга ҳам кун давомида эътибор қаратиб қўйсалар ёмон бўлмайди. Кечқурун тоза ҳавода сайр қилинг.\n7 декабр куннинг биринчи ярмида ишингиз билан боғлиқ ахборотлар тўплашга киришасиз. Кейин эса кутилмаганда фирибгарлар домига тушиб қолишингиз эҳтимоли сезила бошлайди. Сергак бўлинг. Хотиржамлик бугун шиорингизга айланиши керак. Жуфтингиз билан муносабатларда, айниқса, худди ўша хотиржамлик жуда асқотади. Кечқурун қарз сўраб югуришни истамасангиз, киссадаги пулларни тежаб ишлатинг.\nБаъзилар эрталабданоқ беихтиёр ўтмишдаги муҳаббатини эслаб қолиши мумкин. Эсда тутинг, ўтмишга қайтиб иш кўриш сиз учун фақат зиён келтиради. Тадбиркорлар учун фойдали шартномаларга имзо қўйиш, турли зарур ахборотларни йиғиш ва муҳим ҳужжатларни расмийлаштириш муваффақиятли кечади. Агар ишхонадаги юмушларни ўз вақтида бажариб улгурсангиз, кечқурун моддий манфаат кўришингиз тайин.\n7 декабр куни ёши улуғ қариндошларнинг саломатлиги билан қизиқинг, улардан хабар олинг. Гарчи ўзлари айтмасалар-да, зарур дори-дармонларни олиб берсангиз, савобнинг тагида қоласиз. Кундузи интернетдаги электрон алоқа қутингизга кутилмаган хабар келиб тушиши мумкин. Хабар қандай мазмунда бўлишидан қатъи назар хотиржамликни сақлаб қолинг. Кечқурун енгил ҳазм бўлувчи таомлар истеъмол қилинг.\nҲали ҳеч ким билмайдиган яширин истеъдодингизни барчага намойиш этиш, мақтаниш учун фурсат етди. Бу обрўйингизга обрў қўшиши аниқ. Мураккаб ишларга ҳам сира иккиланмасдан киришиб, дўндира олсангиз, мўмай мукофот пули сизники. Бадавлат дўстингиз бўлса, бугунча моддий ёрдамни ўша инсондан олиб турсангиз ҳам фойдадан холи бўлмайди.\n7 декабрда ҳужжатлар билан ишлашга тўғри келса, жуда сергаклик билан ҳаракатлар содир этишингиз керак бўлади. Акс ҳолда жиддий муаммоларга дуч келишингиз турган гап. Йирик харидларни амалга ошириш, янги кийимлар сотиб олиш, аёллар учун соч турмагини ўзгартириш, тиш дўхтири қабулида бўлиш жуда муваффақиятли кечади. Пул масаласида тежамкорликка албатта эътибор ажратинг. Янги йил байрамига пул жамғаришга киришсангиз, фақат фойда қиласиз.\nҚоғозбозликларга дуч келиб, то кечга қадар овора бўлишингиз кутилади. Лекин бу мартабангиз ортишида муҳим аҳамиятга эга. Молиявий аҳволингизнинг яхшиланиши ҳам шу қоғозбозликлар билан боғлиқ эканини унутманг. Уйланмаган йигитларнинг айримлари бугун севган қизига кўнглини очади ва бу ҳаракат хайрли кечади. Фақат севгилингизга гулдаста совға қилишни унутманг.\n7 декабрда ишхонангизда баъзи ҳамкасбларингизнинг ёлғонларидан, сафарга отланишдан сақланинг. Иккаласи ҳам муваффақиятсизлик келтиради. Бундан ташқари, қаттиқ асабийлашиш натижасида саломатлигингизга путур етиши ҳам ҳеч гап эмас. Кечқурун сизга кутилмаган совға ҳадя этишлари мумкин. Серқатнов йўлларни кесиб ўтишда эҳтиёт бўлинг. Кун давомида қон босимингизни тез-тез ўлчатиб туринг.\nБугун хотиржам кўчага чиқаверсангиз бўлади. Муаммоларга деярли дуч келмайсиз. Режалаштирилган барча ишларингиз бароридан келиб катмонингиз пулга тўлади. Шубҳали тадбирларда иштирок этманг, спортнинг фаол турлари билан шуғулланманг. Оила қурмаган дўстларимиз бугун романтик учрашувларни ортга суришлари тав\nОлимлар уйқусизликнинг асосий фойдасини аниқлашди\nБойиб кетишни хоҳлаганлар учун маслаҳатлар\nҚаддингизни тик тутиб юришингиз учун 9 тавсия !\nAgar yoningizda konserva ochqichi bo‘lmasa, nima qilish mumkin?\nKundalik ratsionimizdagi zaharli moddalar\nFartuna Media Group © 2017


2021 йил 23 сентябрь куни ўтказилган депозит аукциони натижалари ҳақида маълумот - Ўзбекистон Республикаси Марказий банки\n2021 йил 23 сентябрь куни ўтказилган депозит аукциони натижалари ҳақида маълумот\nЯнгиланган сана: 23 Сен 2021, 14:09\nЖорий йилнинг 23 сентябрь куни Марказий банк томонидан Ўзбекистон республика валюта биржасида тижорат банкларининг умумий ҳажми 500 млрд. сўм миқдордаги маблағларини жалб қилиш бўйича, муддати 14 кунлик депозит аукциони ўтказилди.\nАукционда тижорат банклари томонидан Марказий банк депозитларига жойлаштириш бўйича жами 215,00 млрд. сўмлик буюртманомалар келиб тушган бўлиб, шундан 215,00 млрд. сўмлик буюртманомалар қондирилди.\nАукцион натижаларига кўра, жойлаштирилган депозитлар бўйича ўртача тортилган ставка - 13,99 фоизни, минимал ставка - 13,99 фоизни ва чегириш ёки максимал ставка – 14,00 фоизни ташкил этди.


Тошкент шаҳрида “лазги” рақси бўйича халқаро онлайн машғулотлар ўтказилди - Anhor\nAnhor Все посты Тошкент шаҳрида “лазги” рақси бўйича халқаро онлайн машғулотлар ўтказилди\nТошкентда Буюк Британия, АҚШ, Нидерландия, Жанубий Корея, Қозоғистон, Беларусь, Исроил ва Канада каби мамлакатлардан 27 та қатнашчи иштирокида “лазги” рақси бўйича онлайн машғулотлар ўтказилди. Бу ҳақда Туризмни ривожлантириш департаменти хабар беради.\nХорижий мамлакатларда Хоразм рақс санъатига қизиқиш ортиб бораётган ҳамда қизиқиш билдираётган давлатлардан, рақс бўйича мутахассислар, фольклор санъати намоёндалари, ёш балет артистлари ҳамда рақсга қизиқувчи оддий фуқаролар ҳам қатнашдилар. Онлайн машғулотлар бош балетмейстер Шоназар Ботиров раҳбарлигидаги Ўзбекистон давлат филармониясининг “Лазги” ашула ва рақс ансамблининг профессионал раққосалари иштирокида ўтказилди.\nЎзбекистон давлат филармонияси раҳбариятининг таклифига кўра, ушбу Халқаро онлайн машғулотлар филармония режасига киритилиб, мунтазам равишда ҳафтанинг ҳар душанба кунлари ўтказилиб туриши белгилаб қўйилди.\nРубль тушмоқда, доллар ва евро эса кўтариляпти


– 90 минг аҳоли яшайдиган бу ҳудудда 50 минг гектар иссиқхона бор, –дейди Қорақалпоғистон Республикаси Амударё тумани “Озодов Мусабек” фермер хўжалиги раҳбари Озод Қурбонбоев. – Тўғриси, бориб кўриш, ўрганиш керак. Биз ҳам кўрганларимиз асосида 25 сотихда иссиқхона барпо этиш ниятидамиз. Февралда эса 10 сотихда барпо этилган иссиқхонамизда помидор, бодринг экишни режалаштириб турибмиз.\nЖорий йилда Хитойга тажриба алмашиш мақсадида бир неча сафарлар уюштирилиб, кўплаб мулк эгалари қамраб олинди. Делегация вакиллари Хитойда қуёш нури билан иситиладиган иссиқхоналарни қуриш, уларни юритиш ва самарадорлигини ўрганиш билан бир қаторда кўчат етиштириш борасида ҳам янги тажрибалар ўрганди.\n– Анжир, узум ҳатто полиз экинларини ҳам иссиқхонада етиштириш борасида етарлича тажриба ўргандик, – дейди О.Қурбонбоев. – Мисол учун, ошқовоққа пайванд қилинган тарвузларни кўриб, ҳайратимиз ошди. Буни сабаби ошқовоқ илдизи турли касаллик ва зараркунандаларга чидамли. Бундай тарвузларни ҳосилдорлиги юқори бўлар экан. Яна бир гап, уларда полиз экинлари кўчатдан экилар экан. Бунинг учун кўчат етиштириладиган алоҳида майдонлар мавжуд. Ҳар бири 2-3 килограмм келадиган бу тарвуз-қовунлар январда пишиб етилар экан. Янги иссиқхонамизда йилига икки марта ҳосил олишни, январда полиз экинлари етиштиришни йўлга қўймоқчимиз.\nҚуёш нури билан иситиладиган иссиқхоналар кун давомида қуёшдан энергия олади. Тунда эса уларнинг усти ёпилади ва иссиқлик сақлаб қолинади. Шу боис газ ёки кўмир каби ёқилғига эҳтиёж қолмайди. Уларнинг аҳамияти ердан бир ярим метр пастда бўлиб, қазилган тупроқдан атрофига 6 метр қалинликда ва баландликда девор билан ўралганидадир.\n2020 йилда ҳам фермер ва деҳқонларни бир қатор хорижий давлатларга тажриба алмашиш учун юбориш мўлжалланмоқда.


Дунёдаги вазият: Британия вакцинаси синовлари бошланмоқда, Аргентинада кунлик рекорд янгиланди – O'zbekiston Milliy paralimpiya qo'mitasi\nСеулда мактаблар ва черковлар ёпиляпти, Оксфорд вакцинаси 50 минг кишида синаб кўриляпти, Бали йил охиригача туристларни қабул қилмайди, Британия касалхоналарида Covid-19’дан даволанган ҳар саккизинчи бемор вирусни ўша ернинг ўзида юқтирган, Аргентинада касалланиш кўрсаткичи рекорди қайд этилди.\nСеулда мактаблар ва черковлар ёпилмоқда\nЖанубий Кореяда коронавирусдан зарарланишлар сони ўсишда давом этмоқда. Кунига аниқланган ҳолатлар сони кетма-кет 12 кунки 100дан ортиқни ташкил этяпти. Сешанба куни расмийлар янги 280 бемор ҳақида хабар қилди.\nЯнги ҳолатлар ортиши сабабли ҳукумат Сеул ва унинг атрофидаги ҳудудларда мактаблар ва болалар боғчаларини ёпишга қарор қилди. Таълим вазирлиги болалар 11 сентябргача масофадан ўқитилишини хабар қилди.\nДекабрь ойида университетга кириш имтиҳонларида қатнашадиган битирувчи синф вакиллари бундан мустасно.\nМай ойида коронавирус тарқалиши назоратга олинганида мактаб ўқувчилари мактабга қайта бошлаганди. Аммо сўнгги икки ҳафта ичида Сеул ва унинг атрофидаги ҳудудларда 200га яқин ўқувчи ва ўқитувчилар коронавирусни юқтириб олган.\nАввалроқ Жанубий Кореянинг эпидемияга қарши курашиш бўйича самарали чоралари бошқа давлатлар учун намуна вазифасини ўтаётганди, аммо сўнгги пайтларда бу ерда, айниқса пойтахтда вазият кескин ёмонлашди.\nЯнги касалланиш ҳолатларининг аксарияти август ойи ўрталарида ҳукуматга қарши уюштирилган норозилик намойишида иштирок этган протестант черкови аъзолари билан боғлиқ.\nСеул маъмурлари пандемия бошлангандан бери биринчи марта жамоат жойларида – бинолар ва кўчада бирдек ниқоб тақиш мажбурлигини эълон қилди. Черковлар, тунги клублар ва караоке бир муддатга ёпиқ.\nОксфорд вакцинаси 50 минг кишида синалади\nДунё бўйлаб 50 мингга яқин одам Оксфорд университети томонидан ишлаб чиқилган коронавирус вакцинасини унинг хавфсизлиги ва самарадорлигини аниқлаш учун синовдан ўтказади, деб маълум қилган унинг ишлаб чиқарувчиларидан бири Эндрю Поллард.\nВакцина Оксфорд университети ва AstraZeneca фармацевтика компанияси томонидан биргаликда ишлаб чиқилган. Клиник синовлар Буюк Британиядаги 10 минг кўнгилли, Бразилия ва Жанубий Африкадаги яна 10 минг кишида ўтказилади. Ишлаб чиқувчилар, шунингдек, синов учун АҚШда 30 минг кўнгилли топишга умид қилишмоқда.\nАввалроқ АҚШ президенти Дональд Трампнинг вакцина ноябрь ойида ўтадиган президентлик сайловларидан олдинроқ хавфсиз деб тан олинишини истаётгани ҳақида хабар пайдо бўлганди.\nAstraZeneca регуляторлар билан сертификатлаш жараёнини бундай тезлаштириш имконияти ҳақида муҳокама қилмаганини айтди.\nБали йил охиригача сайёҳларни қабул қилмайди\nИндонезиянинг Бали ороли йил охиригача чет эллик сайёҳларни қабул қилмайди, деб хабар қилади маҳаллий ҳокимият.\nАввалроқ машҳур орол сентябрь ойида бошқа давлатлардан ташриф буюрувчиларни қабул қила бошлаши ҳақида маълум қилинганди. Аммо расмийлар мамлакатда янги ҳолатлар сони кўпайиши сабабли ушбу режани бекор қилишди.\nБалида пандемия бошлангандан бери Covid-19’нинг 4576 ҳолати аниқланди, 52 киши вафот этди. Ушбу касаллик туфайли бутун мамлакат бўйлаб 155 мингдан ортиқ бемор қайд этилиб, 6759 киши ҳаётдан кўз юмди. Бу Жануби-Шарқий Осиё мамлакатлари орасида ўлим даражаси бўйича энг юқори кўрсаткичдир.\n«Индонезиядаги вазият чет эллик сайёҳларнинг мамлакатга, шу жумладан Бали шаҳрига келишига имкон бермайди», деди орол маъмурияти раҳбари Уайэн Костер.\nКасалхоналарда Covid-19 билан даволанган ҳар саккиз беморнинг камида бир нафари коронавирус билан ўша ернинг ўзида касалланган. Британиянинг 10 ва Италиянинг бир шифохонасидаги маълумотларни ўрганган тадқиқотчилар шундай хулосага келишди.\nЛондон Қироллик коллежи олимлари бу аслида паст кўрсаткич эканлигини ва бу инфекцияни назорат қилиш самарадорлигини намойиш этишини айтишди.\nУлар Британияда эпидемиянинг авжига чиққан – 28 апрелгача бўлган давридаги 1500та ҳолатни таҳлил қилишди.\n«Ушбу беморларнинг аксарияти узоқ вақт давомида касалхонада бўлиб келишган. Улар кекса одамлар, соғлиғи заифлар ва бирон бир касалликка чалинганлардир», дейди тадқиқотчилар.\nКасалхонада коронавирус билан касалланган беморларнинг тикланиш даражаси Covid-19 аниқлангандан сўнг шифохонага ётқизилганларга қараганда юқори бўлди. Бу, эҳтимол, уларга тезроқ ташхис қўйилгани ва даволаш тезроқ бошлангани билан боғлиқ.\nАргентинада касалликка чалинганлар сони рекорд даражага етди\nАргентинада янги коронавирусни юқтиришнинг энг юқори кўрсаткичи қайд этилди – бир кунда 8713та янги ҳолат. 381 киши вафот этди.\nБуэнос-Айрес ва унинг атрофида қаттиқ карантин чоралари кўрилаётган бўлса-да, бошқа минтақаларда юқтириш ҳолатлари кўпаймоқда.\nЖонс Ҳопкинс университети маълумотларига кўра, беморларнинг аксарияти Буэнос-Айрес (5656) провинциясида жойлашган. Умуман олганда, пандемия бошланганидан бери Аргентинада 350 мингдан ортиқ одам касалланган ва 7366 ўлим қайд этилган.\nАргентина Перу, Марокаш ва БАА билан бир қаторда, Хитойнинг China National Biotec Group компанияси томонидан ишлаб чиқилган коронавирус вакцинасининг клиник синовида қатнашишга қарор қилди.\nГермания Париж ва унинг атрофларини, шунингдек, Лазур қирғоғини эпидемиологик жиҳатдан хавфли ҳудудлар рўйхатига киритди ва фуқароларга иложи бўлса, у ерларга саёҳат қилишни ортга суришни тавсия қилди.\nИспания соғлиқни сақлаш вазири, агар вазият ёмонлашса, Мадридда коронавирус тарқалишига қарши жиддий чоралар кўрилиши мумкинлиги ҳақида огоҳлантирди ва шаҳар аҳолисининг ўз-ўзини яккалаш тартибига қайтиши мумкинлигини истисно этмади. Янги ҳолатларнинг аксарияти пойтахтга тўғри келади.\nШотландияда душанба кунидан бошлаб 12 ёшдан катта ўқувчилар ва ўқитувчиларининг коридорларда, умумий фойдаланиш жойлари ва мактаб автобусларида ниқобда бўлиши талаб этилади. Синф хоналарида ниқоб кийиш мажбурий эмас. Англияда муқобил қоидани жорий этиш ҳозирча фақат муҳокама қилинмоқда.\nЯнги тартибда ишлаш ўқитувчининг маошига таъсир қилмайди – Шерзод Шерматов


КЎЗИМДА САНЧИҚ БОР... - 15 Сентября 2017 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2017 » Сентябрь » 15 » КЎЗИМДА САНЧИҚ БОР...\n— Кун давомида ҳеч қандай безовталик бўлмайди. Аммо кечга бориб, кўзим қичишиб, ичида санчиқли оғриқ пайдо бўлади. Бунинг сабаби нима бўлиши мумкин?\nКумуш Ортиқова, Сирдарё вилояти\nНодира РАСУЛОВА, шифокор-окулист:\n— Сизнинг ҳолатингизда кўриш ўткирлиги ва кўз ички босимини текшириш, кўз УТТси ва кўз тубидаги нерв томирлари ҳолатини аниқлаш лозим. Умумий аллергияга мойиллигингиз йўқми, бу ҳам муҳим омиллардан бири. Баҳор фаслида аллергенлар фаоллашади. Мабодо аллергияга мойиллигингиз бўлса, кўзда қичишиш, қизариш ва санчиқли оғриқ каби безовталиклар, шунингдек, томоқда ҳам қичишиш бўлиши мумкин. Ушбу ҳолат аллергик конюктивит дейилади. Маслаҳатим, албатта окулист кўригидан ўтинг. Таҳлил натижаларига кўра зарур муолажа усули қанча эрта бошланса, шунча яхши. Дарвоқе, агар кўздаги ўзгаришлар боиси аллергик таъсирдан бўлса, ширинликлар, ёнғоқ ва цитрус мевалар тақиқланади.


ДТМ директори: «Тест имтиҳонлари очиқ, шаффоф...\n28.07.2019 20:33 0 2935\nБугун Ахборот ва оммавий коммуникациялар агентлигида олий таълим муассасаларининг бакалавриатига қабул тест синовларини ўтказиш бўйича амалга оширилган ишлар, кутилаётган натижалар ва келгуси режаларга бағишланган матбуот анжумани ўтказилди. Анжуманда Давлат тест маркази директори Мажид Каримов ва марказ бош бошқарма бошлиғи Барно Ражабов журналистлар саволларига жавоб қайтарди.\nМаълум қилинишича, жорий йил тест синовлари 29 июль кунидан бошланади. Жорий ўқув йилида олий таълим муассасалари бакалавриатига таҳсил олиш учун 1 миллион олтмиш олти минг 925 нафар абитуриент рўйхатдан ўтди ва маълумотлар базасига киритилган. Тест синовларини ўтказиш учун 66 та бино тайёрланди, биноларнинг энг каттаси 1710 ўринли. Режадаги 3 та бинодан фойдаланилмайди.\nБугунги кунда 66 та бино абитуриентлар сонига етарлича бўлган стол-стул билан таъминланди. Столлар устига абитуриентлар учун кўрсатма маълумотлар қўйиб чиқилган.\nАхборот технологиялари ва коммуникацияларини ривожлантириш вазирлиги ва Ички ишлар вазирлиги билан ҳамкорликда баҳолар учун 1155 тадан ортиқ видеокузатув камералари, 120 дона мобиль алоқаларини тўсувчи қурилма (глушитель), абитуриентлар сонидан келиб чиққан ҳолда металлорамалар, бармоқ изи асосида таниш воситалари ўрнатилди. Тест синови ўтказиладиган биноларга қўшимча захира электр тармоқлари уланди.\nҚабул тест синовлари учун 180 мингдан ортиқ тест топшириқлари шакллантирилган. Тестлар 2-босқичли экспертизадан ўтказилган, уларнинг ўзбек, рус ва қорақалпоқ тилларидаги бир хиллиги таъминланади.\nКириш тест синовлари жараёнида гуруҳ назоратчиси вазифасини бажариш учун семинар машғулотларда иштирок этган ҳамда синовларда ижобий баҳоланган олий таълим муассасаларининг жами 5232 нафари профессор-ўқитувчилари, халқ таълими тизимидаги раҳбар ва педагог ходимлар билан тегишли меҳнат шартномалари расмийлаштирилган.\nҚайд этилишича, тест имтиҳонлари энг биринчи Сурхондарё вилоятида якунланади — 8 август. Тошкент шаҳри, Наманган ва Сирдарё вилоятларида 10 август, Қашқадарё вилоятида 11 август, Фарғона, Жиззах ва Навоий вилоятларида 12 август, Қорақалпоғистон Республикаси, Андижон, Хоразм ва Самарқанд вилоятларида 13 август ва Бухоро вилоятида 14 август куни кириш имтиҳонлари якунига етади.\nДавлат тест маркази директори бу йил абитуриентлардан аввалги йилларда ҳам ҳужжат топширган абитуриентлардан ҳужжат қабул қилишда йиғилган маблағлар миқдорига ҳам аниқлик киритди — 53 миллиард сўм. Ушбу маблағлар тест жараёни учун талаб этиладиган харажатларга йўналтирилади. Шунингдек, 10 мингдан зиёди нотўғри тўловни амалга оширган абитуриентлар ҳам бор ва Марказ ушбу маблағларни эгаларига қайтаради.\nМажид Каримов шунингдек, аппеляция аризаси 4 минг атрофида бўлганини айтиб ўтди. Шулардан 40 дан ортиғи қаноатлантирилган. Суд орқали 8 киши мурожаат қилган ва икки нафари ютиб чиққан.\n«Тест маркази нотўғри савол тузмаган. Педиатерия институтига ҳужжат топширган икки абитуриент битта савол бўйича ютиб чиқди. Биз суд қарори бўйича аппеляция беришга вақтимиз бўлмади. Лекин суд қарори талабини бажардик. Биттаси тўлов-шартнома асосида ўқир экан, давлат грантига ўтказилди, яна бирига эса бу йил ўқишга кириши учун имтиёз берилган», — Мажид Каримов.


Хиппи ўзининг Исломга киргани ҳақида: “Хотиним нима дейди?” – Nasihat.uz\nТараққиётдан йироқ, шаҳар шовқинларидан узоқ, фақат бир хил фикрлайдиган – бир ғоя атрофида жам бўлган хиппилар жамияти йиғилган сокингина тоғ ҳаёти. Ушбу ҳикоя қаҳрамони Ислом динига киргунига қадар шундай яшаган эди.\nШу ўринда муҳтарам ўқувчини “хиппи” ўзи нима экани билан таништириб ўтишни лозим топдик.\nХи́ппи ( ингл. hippy ёки hippie; этимологиясига оид фаразлардан бирида “hip” ёки “hep” – “тушунадиган”, “биладиган” сўзидан келиб чиққани айтилади. Уни 1960 йиллар бошида АҚШда пайдо бўлган бибола фалсафий оқими ва субмаданияти (Субмаданият (lot. sub – „ост“ ва маданият) жамиятшунослик, антропология ва маданиятшунослик атамаси бўлиб, жамият маданиятининг кескин фарқланувчи бир қисмини англатади. Субмаданият ичида ўзига хос кийиниш, жаргон, хатти-ҳаракат ва бошқа маданий нормалар мавжуд бўлиши мумкин. Субмаданиятлар миллий, демографик, профессионал, географик ва бошқа асосларда шаклланиши мумкин. Бундан ташқари, ёшлар орасидаги субмаданиятлар алоҳида ажратилади) мухлисларининг эски номи hipsters – хипстер билан адаштирмаслик керак.\nҲаракатнинг гуллаган даври 1960-70 йиллар эди.\nДастлаб хиппи айрим протестан черковларида ҳукм сурган пуритан ахлоқига қарши чиқади. Шунингдек, муҳаббат орқали табиий покликка қайтишни ва ҳар қандай уруш-низолардан воз кечиш сиёсатини илгари суради. Хиппининг энг машҳур шиорларидан бири: “Муҳаббатли бўлинг, урушманг” қабилидаги «Make love, not war!»дир.\nАбдулҳамид Авенс – ёши 70 ни қоралаган, истарали, ўрта узунликда соқол ўстирган, ўткир нигоҳли, бир вақтлар хиппи бўлган одам. У ўзининг “Гулларнинг болалари” орасида бўлган вақти ва 30 йил бурун Ислом унга кучли таъсир кўрсатиб, ҳаётини буткул ўзгартириб юборганини қуйидагича хотирлайди.\n“Онам британиялик, отам уэллислик эди. Мен улар Нью-Йоркка кўчиб келганидан сўнг туғилганман. Кейин биз мен британияча таълим олишим учун Англияга қайтганмиз. Отам ҳам, онам ҳам руҳиятшунос эди. Оиламиз динга рағбатли эди деб айта олмайман. Аммо мен 10-11 ёшларимда черковга қатнашни ёқтириб қолдим. Менга ўзимни насроний сифатида ҳис қилиш, черковдаги ибодатларда қатнашиш ёқар эди, бироқ бу узоқ давом этмади – болалигим поёнига етиб ўсмирлигим бошланганда барҳам топди. Кейинчалик Рождествони эл қатори байрам қилибган бўлсам-да, динга ихлосим қолмади.\n60-йилларда шовқин-сурон солиб хиппи ҳаракати бошланди. Мен эса ҳар доим ўз йўлимни, ўзимнинг яшаш тарзимни топишни истар эдим. Ана шу туйғуларим таъсирида мактабни тугатгач, “Гулларнинг болалари”га қўшилдим-да, улар билан бирга тоққа чиқиб кетдим. Ўша ерда биринчи хотинимни учратдим.\n60-йилларда хиппини фақат “ишратпарастлик, гиёҳвандлик ва рок-н-ролл” қизиқтирар эди. Шунингдек, уларни табиат қонунларига мувофиқ тарзда табиий равишда жамоа бўлиб ҳаёт кечириш ғояси бирлаштириб турар эди. Ҳатто янги жамият барпо этиш учун пулларини ҳам умумий ғазнага тўплаш ғоясини илгари сурар эди.\nЎша кезларда мен дин ҳақида мутлақо ўйламас эдим. Гўёки менинг ҳаётимда унга ўрин йўқдек эди. Аммо бир сафар шаҳарга тушганимда тасодифан кўп йиллардан бери Ислом билан қизиқиб юрадиган эски танишимни учратиб қолдим. У мени менда жуда катта тассуротлар уйғотган мусулмонлар жамоаси билан таништирди.\nУларнинг аксари қачонлардир хиппи жамоасида яшаган мен ва бошқалар билан деярли тенгдош эди ва келиб чиқиши ҳам бир эди. Улар мени қизиқтирган саволларнинг жавобини ва жамиятни қандай шакллантиришни аниқ билар эди. Уларнинг ахлоқи, бир-бири билан муносабати, ҳамма-ҳаммаси мени ўзига торта бошлади. Мен бу одамларнинг мусулмонлигини, бунинг ҳаммаси ислом эканини кўриб жуда қаттиқ ҳаяжонга тушган эдим. Улар бораётган йўл мени ўзига шу қадар жалб қилдики, бошқа ҳеч қандай динга ҳам, таълимотга ҳам эҳтиёжим қолмади.\nМенга эшитганларим ва кўрганларимни онгимга сингдириб олиш учун бир оз вақт керак эди. Бироқ ёлғизликда 5-6 кун ўтказганимдан сўнг шунга иқрор бўлдимки, бунинг ҳаммаси – айни ҳақиқат. Қаршимда калимаи шаҳодатни айтиб Исломга киришдан ўзга йўл қолмаган эди. Албатта, бошимда чарх ураётган шубҳа-гумонлар ҳамон тарк этгиси келмаётган эди. Ахир мен кечагина эркпараст хиппи бўлиб водопроводи, электр энергияси бўлмаган тоғу тошда дайдиб юрган эдим. Боз устига хотиним, икки фарзандим, дўстларим… улар нима дейди?! Биринчи галда менинг ўзим… ҳаётимни тубдан ўзгартиришга тайёрманми? Ҳаётимнинг сўнгига қадар кунига беш маҳал намоз ўқишга, йилда бир ой рўза тутишга… қодирманми?\nЎша чоқда хотиним оролга кетган эди. Унинг қайтишини кучли ҳаяжон билан кутар эканман, бу гапни унга қандай айтишни ўйлардим ва юз бериши муқаррар бўлган ҳиссиётлар бўрони ва жанжал-сўронга ўзимни руҳан тайёрлар эдим. Ҳақиқатан, тахмин қилганимдек бўлди… Хотиним менинг айтганларимни эшитиб даҳшатга тушди. У шу қадар қаттиқ бақир-чақир қилдики, уйимизнинг деворлари титраб, рақсга тушиб кетди. Ва охир-оқибат мен уйдан кетдим. Бу воқеа учинчи фарзандимиз туғилганидан кейин бўлиб ўтган эди. Мен ўзимга ўзим бу ҳолда бошқа яшай олмайман дедим. Мен мусулмонлар жамоасига эҳтиёж сезар эдим. Ирландиянинг баланд тоғлари тепасида яшар эканман Исломга эргашишга ҳаракат қилдим, Рамазон рўзасини тутишга, намозларни вақтида ўташга жидду жаҳд этдим. Аммо бу ишларни ёлғизликда бажариш мушкул эди. Мен Исломдан шубҳаланар эдим, хиппиларнинг турмуш тарзидан янада кўпроқ шубҳаланар эдим… Шубҳа-гумонлар чидаб бўлмас даражага келди ва мен битта йўлни танлашим зарур эди.\nМен Исломни танладим ва кетдим.\nБахтимизга орадан бир неча ҳафта ўтиб хотиним фарзандларимни олиб қайтиб келди. Бир ярим йил давом этган қарама-қаршиликлар ва мен кетганимдан икки кун ўтиб у муслима аёл билан танишиб қолибди. Муслима аёл унга Аллоҳ таолони, Исломни шу қадар чиройли тушунтирибдики, у ўша сўзлар таъсирида Исломга кирибди. Кейин у умрининг охирига қадар Исломда яшаб мўминаларга хос ҳаёт кечирди. Фарзандларимиз ҳам исломий тарбия кўриб вояга етди.\nХуллас, бизнинг тарихимиз қуюндек шиддатли бошланди, аммо шодумонлик ила давом етди.\nКалима шаҳодатни айтиб имон келтирганимда руҳим енгил тортиб қолганини ҳали ҳам хурсандчилик билан эслайман. Бироқ ўзгариш Аллоҳ таолонинг ягоналигини тилим билан айтгунимга қадар юз бера бошлаган эди. Мен мусулмонлар жамоасида бўлиб улар бажарган ишларни бажаришга уринар эдим ва кўплаб фойдали нарсалар топар эдим. Масалан, ибодатни бошлашдан олдин таҳорат олиш ёки ҳожатга кирганда покланиш: “Вай! Бу дин ҳамма нарса ҳақида қайғурар экан, ҳатто гигиенани ҳам ўргатар экан!”\nШунингдек, таомга ҳам муносабатим ўзгарди. Бурунлари ҳар доим қорним очганидан эмас, кўникма ҳосил бўлгани учун овқат еган бўлсам, рамазонда сабр қилишимга тўғри келди. Рўза тутиш ва намоз ўқиш чоғида жамоат ичида туриб улар каби сабрли, ихлосли бўлиш учун Аллоҳ таолони, Унинг ажру мукофотини эслайман. Аллоҳ таолони ана шу эслашлар – намозларни вақтида адо этишим, муборак ойда рўзани камолу ихлос ила тутишим – қалбимда сўз билан таърифлаб бўлмас даражада ажойиб туйғулар уйғотар эди, мен тўғри жойда, тўғри вақтда тўғри ишни қилаётганимга ишончим комил эди. Ахир айнан шу нарсалар – ўзи билан ўзи тинчлик ўрнатиш ҳамма учун муҳим эмасми? Инсоннинг қалбини васваса ва сиқилишлардан халос этиб, унга хотиржамлик бахш этадиган Раббимизнинг марҳаматидан умид қилишнинг энг самарали йўлидир.\n20 ёшимда ўзимга йўл қидириб, менинг тақдиримда динга энди ўрин йўқ деган қарорга келган эдим. Тасодифни қарангки, собиқ хиппи 1978 йилда ҳаётимнинг тамаддундан узоқ тоғлардаги нурсиз кунларини ортда қолдириб дафъатан мусулмон бўлдим. Аммо Ислом фақат буларни ўзгартирмади, у менинг оилага бўлган муносабатимни ҳам ўзгартирди. Мен ўзимни уч фарзанднинг отаси бўлган оилабоши сифатида масъулиятли ҳис қилиб, керак қарорлар қабул қилишда қатъиятли ҳис қила бошладим. Дўстларимга нисбатан муносабатимда ҳам ўзгаришлар бўлди. Ҳақиқий дўстларни ҳам ҳаётий аъмоларингизни ўзгартирганда таниб олар экансиз: кимдир қизиқа бошлайди, кимдир сизнинг ғайритабиий ишларингиз устидан кулади ва секингина сиздан узоқлаша бошлайди. Шундай қилиб, биз тоғдаги ҳаётимизга якун ясаб шаҳарга тушиб келдик. Бизга кўп одам қўшилмади: Эски қадрдонларимиздан Исломни танлаган бешта оила, холос.\nМен кимдир Исломга кирмочи бўлиб иккиланиб турган бўлса, унга ҳеч иккиланмасликни маслаҳат бераман. Телевизорда кўраётганингиз ва газеталарда ўқиётганингизга асло ишонманг! Эҳтимол, оила аъзоларингиз, қавму қариндошларингиз, дўстларингиз, ҳамкасбларингиз, раҳбарларингиз… нима деркан деган хавотирдадирсиз. Ёдда тутинг, бу сизнинг ҳаётингиз, Яратувчи билан сизнинг ўртангиздаги ўзаро муносабат. Қалбингизга қулоқ солинг ва ўз йўлингизни топиб олинг!\n← Аксирганга тилак айтиш\nКАМТАРЛИК – МЎМИННИ КОМИЛЛИККА ЕТАКЛАЙДИГАН ФАЗИЛАТ! →


Ўзбекистонда коронавирусдан соғайганлар сони 24 мингдан ошди\n08:46 12.08.2020 (Янгиланган 08:49 12.08.2020)\nИнфекцияга чалинган жами 31 983 нафар беморларнинг 1308 нафари оғир, 428 нафари эса ўта оғир аҳволда.\nТОШКЕНТ, 12 авг - Sputnik. Ўзбекистонда коронавирус инфекциясига чалинган 24 090 нафар фуқаро тузалиб, соғайиш кўрсаткичи 75 %ни ташкил қилмоқда. Бу ҳақда Соғлиқни сақлаш вазирлиги хабар берди.\n206 нафар бемор ушбу вирус қурбонига айланган.\nДжонс Хопкинс, университети маълумотларига кўра, эпидемия бошланганидан буён бутун дунёда 20,2 миллион киши коронавирусни юқтириб олган. Улардан 738 668 вафот этган, 12,45 миллиони соғайган.\nДунёдаги COVID-19 га қарши биринчи вакцина қандай номланди >>>\nЭслатиб ўтамиз, куни кеча Россия президенти Владимир Путин РФ жаҳонда биринчи бўлиб COVID-19га қарши инъекцияни рўйхатдан ўтказганини эълон қилган эди.


100 та ноутбук – муқобил ИСИТИШ\nBosh sahifaBlog100 та ноутбук – муқобил ИСИТИШ\nНидерландия аҳолисига йилнинг совуқ вақтида бепул иситиш орқали ёрдам беришнинг ўзига хос усулини Eneco энергетика компанияси таклиф этди. Эксперимент сифатида мамлакатдаги 5 та уйга «e-Radiators» серверлари ўрнатилди.\nҲар бир сервердан чиқувчи иссиқлик стандарт турар жойни иситиш учун тўлиқ мос келади. Шу тариқа, аҳоли бир йилда иситиш учун €400 иқтисод қилишди. Бундан ташқари, энергетика компанияси ўз қурилмалари учун электр энергияси бўйича барча сарф-харажатларни тўлаш мажбуриятини ўз зиммасига олади.\nБундай ғайриоддий ечим Голландиянинг Nerdalize компанияси офисида термостат ишдан чиққанидан кейин пайдо бўлди. Уни таъмирлаш вақтида компания бошлиғига, ҳазиллашиб 100 та ноутбук харид қилиб улар билан исиниб олишни таклиф қилишди. Ҳазил маъқул келди. Энергетикларда эса серверларни совутиш учун тежаш ва бу билан аҳолига ёрдам бериш ғояси туғилди. Сервер хоналарнинг бир қисми бўшатилиб, уларнинг ходимлар кабинетларига айлантирилиши компания учун ечим бонуси бўлди.\nҒоянинг моҳияти нимада? Барча электрон қурилмалар қизийди ва иссиқлик чиқаради. Ва, қурилма қанчалик кучли бўлса, унинг атрофидаги ҳаво шунчалик кучли қизийди. Ҳисоблаш марказлари катта ҳажмдаги ахборот оқимлари билан ишлайди, шунинг учун кучли серверлардан ва оширилган совутиш тизимидан фойдаланишга мажбур. Маҳаллий аҳолига иссиқлик улашиш усули бир йўла иккита муаммони ҳал этади – серверларни совутиш ва инсонларни иситиш.\nУлашнинг биринчи босқичи 42 тагина уйни қамраб олди, лекин уланишни истовчилар сони кун сайин ортиб бормоқда.\nГолландияликлар сервер иссиқлигидан фойдаланиш ғоясини амалга оширишга киришганларнинг биринчилари эмасди. Илгари бундай таклифни Германиянинг Cloud&Heat компанияси билдирди. Немислар билдирган таклифнинг голландияликларникидан ягона фарқи – масаланинг нархида. Немислар қурилма учун 15000 доллар атрофида ҳақ тўлашни талаб қилишди.